text:
- Nú eru vit summarklár, og alt koyrir sum tað skal.
Ein byrða er farin av herðunum á Rasmus Niclasen, ferðslusamskipara hjá Atlantic Airways. Mikudagin kom seinna flogfarið hjá Atlantsflog aftur av eftirlitinum hjá Airbus, og nú eru øll trý flogførini í sínum føstu rutum aftur.
Tað hevur annars verið ein krevjandi tíð, tí í ein lítlan mánað hava bara tvey flogfør røkt farleiðirnar, sum trý flogfør annars vanliga røkja. Fyrst skuldi eitt flogfar til regluligt eftirlit, men bráddliga bleiv eitt flogfar aftrat óvæntað kallað inn av verksmiðjuni.
- Tað tók tíbetur bara 4 dagar at fáa hetta seinna eftirlitið avgreitt. Okkurt bleiv skrúvað sundur og kannað, og alt vísti seg at vera í lagi. Nú koyrir alt sum eftir ánni aftur, sigur Rasmus Niclasen.
Tað hevur verið rættiliga nógv arbeiði hesa tíðina, tí nógvar smærri seinkingar hava verið, onkrar umbókingar hava eisini verið neyðugar, flogið hevur ikki verið til Bergens, og í onkrum førum hevur verið neyðugt við kvøldarflúgving.
- Hetta er slíkt, sum vit ikki fáa vart okkum fyri. Vit vita, at flogfør skulu til regluligt eftirlit, og tað leggja vit okkara ætlanir eftir. Tá so okkurt knappliga hendir við einum flogfari, noyðast vit at góðtaka, at tað skal kannast, og tað mugu vit bara laga okkum eftir, sigur Rasmus Niclasen.
Hesa tíðina hevur Atlantsflog stundum fingið hjálp frá flogførum frá Titan, Jet time og DAT.


c: text/html

text:
Heri Simonsen 05.08.2018 (18:25)
VIDEO: Søguliga málið hjá Jóan Símun
Jóan Símun Edmundsson skoraði málið í sínum fyrsta dyst fyri Arminia Bielefeld í 2. Bundesliga í Týsklandi.
Heidenheim legði seg á odda í 44 minutti, men ein minutt seinni javnaði Jóan Símun fyri Arminia Bielefeld. Ein góð sending kom inn í brotsteigin hjá Heidenheim, og Jóan Símun var sum ein køttur og meddaði bóltin í netið. Hálvleiksstøðan var 1-1, og tað gjørdist eisini úrslitið av dystinum.
Okkum hevur eydnast at finna eina videoupptøku av málinum. Góðskan er ikki nummar eitt, men av tí, at hetta er fyrsta føroyska málið í týskum fótbólti hava vit valt at leggja hetta út á in.fo.
TRÝST á PÍLIN á MYNDINI, og síggj bæði málini sum komu í dystinum. Tíverri manglar ljóðsfrásøgnin til brotið har ein sær málið hjá Jóan Símun.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her

robotstxt: allowed

filter: keep


text:
Gongd er veruliga komið á virkið hjá Varðanum Pelagic á Tvøroyri, men ætlaða framleiðslan av surimi er sett í bíðistøðu
Tá gamla virkið brendi var komið væl áleiðis at fara undir surimi-framleiðslu burturúr svartkjafti. Alt tað prosjekið fór fyri bakka, og skal nú byggjast uppaftur frá grundini. Tað er tó ikki komið so langt enn.
– Vit hava hølini klár, men har er tómt enn, sigur Bogi Jacobsen.
Varðin Pelagic søkti um at fáa part av menningarkvotunum, so farast kundi undir royndarvirksemi við surimi. Men har kom eingin játtan.
– Vit hava ikki heilt slept ætlanini, men tað fór nakað av blussinum, sigur Bogi Jacobsen.
Áðrenn virkið brendi varð eisini tosað um mjøl- og lýsiframleiðslu. Tað er ikki heilt slept enn, men tað eru ikki nakrar ætlanir um at framskunda nakra størri framleiðslu.
– Vit arbeiða nakað við hágóðsku mjøl og lýsi, men tað kann als ikki samanberast við framleiðsluna á Havsbrún, sigur Bogi Jacobsen.
Lesið meira HER


text:
Vit sótu ein dag og snakkaðu um hvussu nógv fólk skriva til hvønn annan, sum tey aldrin høvdu funnið uppá at sagt. Tað verður snakkað nógv um, hvussu nógv keðiligt verður skrivað ímillum fólk á sosialu miðlunum, men nú hugsi eg eisini um tað mótsætta. Fólk hava lætt við at skriva hvussu góð tey eru við vinfólk og familju, men hava sera trupult at fáa tað sagt í veruleikanum. Hetta er eitt sindur undarligt, tí hví skulu vit ikki tora at siga eina kærleiksváttan, men tora at skriva hana. Hvat er tað vit óttast? Hví kennist tað ikki eins gott at siga tað, sum at skriva tað. Royn eisini og hugsa um hvussu tú lesur okkurt, sum onkur skrivar til tín. Eg havi funnið útav at eg havi ymiskar stemmur til hvønn persón. Um mamma skrivar okkurt til mín, so lesi eg tað við einari stemmu, sum slett ikki ljóðar sum mamma. Tað er sum, at eg gevi fólkunum rollur, sum kanska slett ikki passa til tey. Eg sleppi jú sjálv at tolka tað tey skriva. Men hvat er tað sum vit skriva og ikki tora/duga at siga? Vilja vit gjarna verða tann persónurin, sum vit eru tá vit skriva? ella er hetta bara ein facada? og hví tora vit ikki at siga tað sum vit skriva?
Misskilji meg ei, eg elski at skriva og haldi tað verða fantastiskt at fáa tankar og hugskot niður á pappír. Tá eg snakki um vansarnar við, at nógv verður skriva ístaðin fyri sagt, so meini eg við tí persónligu samtalurnar ímillum fólk
Tá vit skriva eitthvørt, kunnu vit verða júst tann persónurin sum vit ynskja. Eg veit eisini frá egnum upplivingum, at eg gott kann skriva væl við onkrum persónum, sum eg so næstan ikki kenni aftur tá eg síggi viðkomandi, tí persónligheitin er so ymisk á skrift og í veruleikanum, at tað slett ikki hongur saman.
Ein annar trupulleiki við at skriva ímillum sín, eru allar misskiljingarnar. Nøkur brúka smileys og onnur ikki. Eg kann halda at onkur hevur gron, um viðkomandi ikki koyrir nakað smiley á, bara tí eg sjálvt altíð geri tað. Tað er eisini nógvur munur á hvussu man sjálvur lesur okkurt man hevur skrivað, í mun til hvussu móttakarin lesur tað. Tað er millum annað torført at fáa sarkasmu og humor á skrift, tí tónin á stemmuni fylgir ikki við.
Tað eru ótrúliga nógvir fyrimunir við nýggju tøknini, sum vit hava í dag og tað er fantastiskt at hava møguleika at hava samband við fólk í øllum heiminum. Fyri meg er tað sjálvandi eisini ein stór gleði, at hava møguleikan, at røkka út til so nógv uppá sama tíðspunkt, við SukurSøtt. Flestu av okkum kenna eisini til hvussu lekkurt tað er, at sleppa undan at skulu ringja ella tosa, tá man hevur ein ringan dag. Tá er hent at kunna skriva eini boð. Eisini eru tað nógv, sum hava lættari við at orða seg á skrift enn munnligt. Man hevur jú betur møguleika at hugsa seg um, áðrenn man svarar á skrift osf. Tá tað so er sagt, haldi eg at hetta kann koma at hava negativa ávirkan á kropsligu komunikatiónina ímillum menniskju, tí vit fara at gloyma hvussu man tosar saman í veruleikanum. Eg hoyri enntá nøkur siga, at tey kenna seg mest sosial, tá tey eru online.
Sum tit kanska síggja, so haldi eg at tað eru nakrir vansar við at man nú skrivar so nógv ímillum sín. Skriftin hevur ofta lítið av persónligheit og nærveru. Mær dámar betur at tosa, heldur enn at skriva. Tað kennist altíð sum ein frástøða er ímillum tá man skrivar og tað kemur ongantíð at verða tað sama, sum at snakka við ein, sum stendur framman fyri tær. Men hetta er framtíðin og tað mugu vit taka við okkum. Tó haldi eg at tað er umráðandi at vit minnast til at verða trúføst ímóti okkum sjálvum og royna ikki at skriva nakað, sum vit ikki høvdu sagt í veruleikanum. Persónurin á skrift, skal helst verða tann sami persónurin, sum er í veruleikanum. Eg trúgvi eisini at vit høvdu verið glað og stolt av okkum sjálvum, um vit eisini høvdu torað at sagt tað, sum vit bara tora at skriva. Eg fari at royna at trýsta meg sjálva, til at gera meira av hesum. Kanska tit hoppa við uppá vognin.
Eg ynski tykkum ein góðan sunnudag.
M&K


text: Sporten.dk skrivar her at forboðið ímóti superdraktum sær út til at vera til fyrimuns fyri Lotte Friis, meðan Rikke Møller Pedersen hevur tað harðari. “For mig er det ikke så anderledes i forhold til den dragt, jeg svømmede i til OL, så jeg tænker ikke så meget over det”, sigur Friis, um tað at draktirnar nú aftur minna um tað slagið sum hon svam við á OL í Beijing, ímóti kappingarneytum sum tá vóru í Speedo LZR superdrakt. Men Pedersen hevur tað verri, við tað at hennara styrki var serliga ‘glíðið’ undir vatn, har superdraktirnar góvu serligan fyrimun. Les eisini her á fyens.dk, har Pedersen sigur seg miða eftir heiðursmerkjum í 100 og 200 bringu á EM í Budapest í summar.


text:
Sverri Egholm
29.11.2017 - 22:38
Tíðindi > Samfelag & Politikkur > Miðlar
Í vikuskiftisblaðnum hjá Sosialinum í síðstu viku, var stór greinarøð um viðurskifti í Kringvarpinum. Málið snúði seg um, at klagur um nýggja stjóran, Johnny í Grótinum, vóru sendar kringvarpsstýrinum. Klagur - ella kunnandi skriv - frá starvsfólki í Kringvarpinum, sum hildu, at stjórin blandaði seg ov nógv uppí redaktionella arbeiðið.
Seinastu dagarnar hava Rúni Heinsen, formaður í stýrinum, Barbara Holm, blaðstjóri á Sosialinum, og Ivan Hentze Niclasen, redaktørur í Kringvarpinum, kjakast alment í lesarabrøvum.
Men í kvøld er fáorðað tíðindaskriv komið frá kringvarpsstýrinum um málið, sum er blivið rættiliga fløkt eftir øll lesarabrøvini aftur og fram. Stýrið sigur seg hava fult álit á kringvarpsstjóranum.
- Eftir at VikuskiftisSosialurin hevur varpað ljós á, at starvsfólk hevur kunnað stýrisformannin um millum annað gegnið hjá stjóranum, og at hann skal hava lagt seg út í redaktionella arbeiðið, hevur stýrið á fundi í dag viðgjørt málið.
- Stjórin er spurdur nærri um ymsu atfinningarnar. Frágreiðingin frá stjóranum er tikin til eftirtektar, og stýrið hevur framhaldandi fult álit á stjóranum.
- Hereftir verður tað stjórin, sum úttalar seg vegna kringvarpið í hesum málinum, stendur í tíðindaskrivinum.
Lesarabrøvini síggjast her


text:
Ungdómurin skal kunna útbúgva seg í Føroyum
28. august 2015
Vit mugu skapa betri umstøður og møguleikar fyri, at ungdómur okkara kann læra og útbúgva seg í Føroyum. Hetta er einasta loysnin, sum kann forða fyri, at stórur partur av okkara ungdómi fer av landinum í bestu árum í útbúgvingarørindum, uttan at venda aftur til landið eftir lokna útbúgving.
Føroyar hava verið og eru í tí serstøðu, at stórur partur av okkara ungdómi fer av landinum at útbúgva seg, og fleiri av teimum venda ikki aftur eftir lokna útbúgving, tí tey finna sær maka og fáa børn, meðan tey eru í útbúgvingarørindum uttanlands. Hetta er eitt serføroyskt fyribrigdi, sum hevur við sær, at vit koma at mangla fólk í bestu árum í Føroyum.
Hetta kunnu vit gera nakað við. Vit hava góðar møguleikar at betra munandi um umstøðurnar hjá ungdómi okkara til at læra og útbúgva seg í Føroyum. Vit hava góðar og væl útbygdar lærustovnar, og nýggja samskiftistøknin letur upp fyri at útbúgva seg og virka tvørtur um landamørk, líka mikið hvar tú býrt.
Vit eiga tí at bjóða ungdómi okkara tilboð um lærupláss og útbúgvingar, so tíðliga sum gjørligt, áðrenn tey verða noydd at leita sær eftir tilboðum í øðrum londum. Her hugsi eg ikki minst um handverkara útbúgvingar og yrkisligar útbúgvingar av alskyns slag.
Vit hava ofta lyndi til at gloyma miðal longu útbúgvingarnar, hóast hesar hava størst týdning í menningini av virkseminum í samfelagnum. Tí skulu vit ráðføra okkum við vinnuna, áðrenn vit seta útbúgvingartilboðini til føroyska ungdómin saman, soleiðis at vit kunnu skapa heildarloysnir við útbúgvingum og yrkis møguleikum eftir lokna útbúgving.
Hetta eru nøkur av mínum hjartamálum, sum eg fari at arbeiða fyri, um eg verði valdur í Løgtingi tann 1. september.
Vinjard Johansen
Valevni Sambandsfloksins til løgtingsvalið
RN
Aftur


text:
Ein ungur hálvur føroyingur var tann seinasti luttakarin í X Factor í gjárkvøldið og hann imponeraði allar tríggjar dómararnar.
Ekstrablaðið skrivar, at Sigmund er føddur í Danmark og hevur ein føroyskan pápa og danska mammu. Sostatt stígur hann í fótasporini hjá fleiri øðrum føroyskum X Factor-luttakarum sum Linda Andrews, Sveinur og seinast Jógvan. Sigmund vónar, at luttøka hansara í programminum verður við til at flyta nøkur mørk í lítla oyggjalandinum.
- Linda Andrews motiveraði meg heilt vilt. Hon sang sera gott og hevði uppiborið at vinna. Hon er vøkur og hevur sjálvsálit. Eg vóni, at eg gerist næsti føroyingurin, sum vinnur X Factor, so eg kann fáa føroyingar at góðtaka, at tað er ok at vera fjákutur, løgin og samkyndur, sigur hann eldhugaður við Ekstrablaðið.
Um tú veitst okkurt, sum VP ikki veit - skriva so til vp@vp.fo


text:
B er Best
22. august 2015
Flokspolitikkur tykist mær ofta fjákutur og oyðileggjandi. Kjakið gerst ofta so polariserað. Ov svart og hvítt.
Virðing fyri hvørjum øðrum
Genturnar hjá mær siga tað soleiðis: ” A er ein apa og B er ein banan – gita hvør vinnur?” Hesin kampur kann verða so veruligur hjá børnunum, at onkur verður illur og onkur fer at gráta. Vit foreldur og lærararnir smíla yvirberandi, og tosa við børnini um virði í felagsskapinum . Vit greiða teimum frá, at í okkara flokki og í paralellflokkinum ganga børn, sum vit skulu virða, og sum vit kunnu fáa stóra gleði av. Eg haldi eisini at vit, sum vaksin fólk skulu vísa virðing fyri hvørjum øðrum. Eg haldi at vit skulu virða fólkaræðið og arbeiða fyri Føroya besta.
Samband?
Skulu vit hava samband ella skulu vit slíta? Hettar er ein spurningur nógv fólk hava spurt meg í seinastuni. Hettar er ein antin ella spurningur, sum eg ikki haldi kann svarast stutt. Eg vil svara við m.ø. hesum spurningum:
Hvussu skulu vit skipa okkara gjaldoyra?
Hvussu skulu vit skipa okkara verju?
Hvussu skulu vit skipa okkara rættarskipan?
Hvussu skulu vit skipa okkara løgreglu?
Hesir eru ikki ja/nei -spurningar. Vit eru noydd til, í onkran mun, at samstarva við onkran um hesi viðurskifti. Tað er ikki bara ein spurningur um fíggjarliga orku. Av tí at okkara samfelag er so lítið og tætt, kann tað eisini verða ein spurningur um gegni. Ein spurningur um at verja rættin hjá tí veikara.
Blokkstuðul?
“Skal blokkstuðulin vaksa ella minka? “; er ein annar spurningur sum eg fái. Her meini eg, at vit skulu vísa fíggjarliga ábyrgd og so vítt gjørligt sjálvi gjalda fyri okkara samfelag. Vøksturin í okkara framleiðslu er vaksin nógv seinastu árini. Vit eiga at megna at leggja til síðis, soleiðis at okkara samfelag kann vera ført fyri at standa ímóti, tá vit koma í ein búskaparligan dal.
Vit skulu ikki bara liva fyri okkum sjálvi, men vísa ábyrgd fyri komandi ættarliðum.
Gott væl!
Mai Laksáfoss Simonsen
Valevni Sambandsfloksins til løgtingsvalið
RN
Aftur


text:
Eg veit væl at hetta hevur einki við svimjing at gera, men møguliga verður hetta framtíðin, hvis Pál fer at satsa meira uppá havsvimjing. Tour de France liðið hjá Brian Holm, Team HTC – Columbia, senda øll møgulig dátur beinleiðis á google maps. Vit síggja hjartarútmuna, kraftin (watt), kadansan (hvussu títt súkklarnir traðka) og hvussu skjótt teir súkkla og hvar teir eru staddir, alt beinleiðis á netinum. Størri kort sæst her.
Tour de France beinleiðis við hjartarútmu ferð og annað á google map
Eg veit væl at hetta hevur einki við svimjing at gera, men møguliga verður hetta framtíðin, hvis Pál fer at satsa meira uppá havsvimjing. Tour de France liðið hjá Brian Holm, Team HTC – Columbia, senda øll møgulig dátur beinleiðis á google maps. Vit síggja hjartarútmuna, kraftin (watt), kadansan (hvussu títt súkklarnir traðka) og hvussu skjótt teir súkkla og hvar teir eru staddir, alt beinleiðis á netinum. Størri kort sæst her.


text:
Ein uppskrift, sum enn ikki hevur eydnast Føroya Landsstýri at kóka eina smakkiliga suppu burtur úr!
Danska Grundlógin er "ikki" galdandi sum grundlóg fyri Føroyar, - hon er einans til pynt ella eisini bert til óneyðuga ífyllu!
Flest allir Føroya Løgmenn upp gjøgnum tíðirnar, líka frá tí fyrsta og upp til dagin í dag, hava billað Føroya fólki inn, 100% stuðlaðir av sínum undirsáttum, at danska grundlógin er galdandi sum grundlóg fyri Føroyar. Sjálvandi er slíkur boðskapur frá løgmanssetrinum lítið eftirfarandi.
Og sambandskreftirnar siga, at felags Grundlógin gevur føroyingum full ríkisrættindi. Men henda grein avdúkar, at hetta hugflogiđ ”felags grundlóg” er bert nakađ iđ danir kalla fyri ”løgn og latin!”
Tad ger tað ikki betur, at ávís løgtingsfólk og landsstýrisfólk við síðuna av sínum politiska virksemi, eisini eru høvuðsprestar/høvuðstalarar og elstar o.l. í sokallaðum kristnum umhvørvi fyri ikki at tala um, tá sokallaði kristin teltmøtir floyma yvir landið. Eisini verða fyrrverandi politikkarar brúktir til at stýra føroysku "kristnisamkomunum" í Føroyum og uttanlanda við.
Tað sigur seg sjálvt, at tá tað fellur teimum so lætt at siga ósatt á tingsins røðarapalli við einum smíli á varrunum, hvussu lætt kann tað ikki tá falla slíkum fyri brósti at siga ósatt fyri fólkinum, tá slíkir skulu boða evangeliið fyri fólkinum?
Tað er líka sum um, at ein hoyrir røddina frá veljaraskaranum: "Gev okkum Barabbas leysan!"? (Hann gongur leysur enn kortini!) - Vit vilja hoyra ósannindir frá talarapultunum kring landið: "burtur við sannleikanum!"? - Tykist fólksins ynski at vera!?
Hetta, sum eg sigi her, sigi eg av egnum royndum hvar eg havi havt við slíkar persónar at gera. Slíkir persónar kunnu lættliga keypast fyri lítið og lætt, og blunka ikki við at fortelja eina lygn afturfyri og harviđ feia sannleikan av borđinum eins og var tað skarn!
Tad finnast eisini nógvar rættarsakir í føroyska samfelagnum undir donsku rættarskipanini sum prógva til fulnar, at "Anders And" hevur størri makt yvir føroyska fólkinum, enn hvat danska grundlógin hevur í Føroyum!
Líka mikið, eg ætli mær ikki at halda eina bíbilska fjallaprædiku um hetta evnið, men koma við haldgóðum grundgevingum um áðurnevndu framsøgn vegna donsku grundlógina.
So til sakina!
Evropasamstarvið! - Fólkaatkvødan tann 2. oktobur 1972!
2. oktobur 1972 var ein fólkaatkvøða í Danmark har støða skuldi takast til, hvørt hetta ríkið skuldi ganga undir sáttmálan um limaskap í evropeiska búskaparliga samstarvinum, tað, sum í dag verður kallað fyri ES (EU) - Evropasamveldið (den europæiske union). Kært barn har mange navne, også de ukære.
Her var talan um, at Danmark skuldi lata frá sær nakað av tí fullveldi, sum Danmark annars hevði framman undan. Àðurnevnda partvísa frálating av Danmarkar fullveldi, skuldi latast til stovnar sum vóru felags fyri øll limalondini soleiðis, at avgerðir, sum frammanundan skuldu takast av donskum stovnum, nú skuldu kunna takast av hesum felags stovnum.
Grein 20 í donsku stjórnarskránni (§ 20. stk. 1 og 2 i Danmarks Riges Grundlov, lov nr. 169 af 5. juni 1953)!
1. petti: Heimildir, sum sambært hesi stjórnarskrá eru hjá ríkismyndugleikunum, kunnu við lóg í nærri ásettum vavi latast millumtjóða myndugleikum, sum eru settir á stovn við sínámillum sáttmála við onnur ríki fyri at fremja altjóða rættarskipan og samstarv.
À donskum ljóðar teksturin soleiðis:
§ 20 Stk. 1.
Beføjelser, som efter denne grundlov tilkommer rigets myndigheder, kan ved lov i nærmere bestemt omfang overlades til mellemfolkelige myndigheder, der er oprettet ved gensidig overenskomst med andre stater til fremme af mellemfolkelig retsorden og samarbejde.
2. petti: Til samtyktar av lógaruppskoti um hetta, krevst ein meiriluti uppá 5/6 (fimm sættapartar) av limum fólkatingsins. Fæst ein slíkur meiriluti ikki, men tó tann meiriluti, sum neyðugur er fyri at fáa vanlig lógaruppskot samtykt, og heldur stjórnin fast vid uppskotið, verður tað lagt fyri fólkatingsveljararnar til góðkenningar ella fellingar eftir teim reglum, sum ásettar eru í grein 42 um fólkaatkvøður."
À donskum ljóðar teksturin soleiðis:
§ 20 Stk. 2.
Til vedtagelse af lovforslag herom kræves et flertal på fem sjettedele af folketingets medlemmer. Opnås et sådant flertal ikke, men dog det til vedtagelse af almindlige lovforslag nødvendige flertal, og opretholder regeringen forslaget, forelægges det folketingsvælgerne til godkendelse eller forkastelse efter de for folkeafstemninger i § 42 fastsatte regler.
Um onkur ikki skuldi verið upplýstur um støðuna, so er tað soleiðis statt, at í fólkatinginum eru 179 limir, og av teimum eru tveir úr Grønlandi og tveir úr Føroyum. Hesir síðstu fýra nevndu telja við, tá talan er um 5/6 (fimm sættapartarnar), og tí skulu í minsta lagi 150 fólkatingslimir greiða atkvødu fyri einum slíkum uppskoti.
Harnæst stendur í donsku stjórnarskránni (donsku grundlógini), at er meiriluti fyri uppskotinum í fólkatinginum, men ikki nóg stórur meiriluti til, at hann røkkur 5/6 (fimm sættapartar = minst 150 atkvøður fyri), so kann málið verða avgjørt við, at tað fer til atkvøðugreiðslu millum fólkatingsveljarnar.
Reglurnar um, hvørt uppskotið er samtykt ella fallið, standa í grein 42 og 5. petti í stjórnarskránni (donsku grundlógini), og tær siga:
"À fólkaatkvøðuni verður atkvøtt fyri ella ímóti uppskotinum. Fyri at uppskotið skall falla, krevst, at ein meiriluti av teimum fólkatingsveljarum, sum taka lut í atkvøðugreidsluni, tó í minsta lagi 30% av teimum, sum atkvøðurætt hava, hava greitt atkvøðu ímóti uppskotinum."
À donskum ljóðar teksturin soleiðis:
§ 42 Stk. 5.
Ved folkeafstemningen stemmes for og imod lovforslaget. Til lovforslagets bortfald kræves, at et flertal af de i afstemningen deltagende folketingsvælgere, dog mindst 30 procent af samtlige stemmeberettigede, har stemt mod lovforslaget.
Uppskotið um, at Danmark skuldi fara uppí hettar samstarv, fekk meiriluta í fólkatinginum fyri sær, men hesin meiriluti var ikki 5/6 (fimm sættapartar) av limum fólkatingsins. Av tí at danska stjórnin helt fast við uppskotið, fór tað til fólkaatkvøðu millum FÓLKATINGSVELJARNAR!
Tað er ein orsøk til hví eg leggi áherðslu á orðið: Fólkatingsveljarar - nar - nir o.s.frv.. Tí at tá eru vit inni á grammatikkinum hvarí tað IKKI ER líka mikið, um eitt orð er skriva í bundnum formi ella óbundnum formi.
Er orðið skrivað í bundnum formi so sum: Fólkatingsveljarnir ella fólkatingsveljarnar, so merkir tað stutt og greitt, at sakin skal leggjast fyri allar teir borgarar, sum danska stjórnarskráin (grundlógin) er galdandi fyri, og fyri ein ordans skyld, so skal her nevnast, at tann allar fyrsti setningurin í sjálvari donsku stjórnarskránni (donsku grundlógini) sigur: "Hendan stjórnarskrá er galdandi fyri allar partar av Danmarkar Ríki."
À donskum ljódar paragraffsetningurin soleiðis: "§ 1 stk 1 Denne grundlov gælder for alle dele af Danmarks Rige."Harvið má niðurstøðan tess vegna verða tann, at danska stjórnarskráin harvið IKKI ER galdandi fyri teir partar av ríkinum, sum ligga uttanfyri ríkisins partar (grundlógarinnar umráđiđ), ikki so? Eru tit før fyri at fylgja logikkinum her? Ella eru tit bara fødd soleiðis av náttúru tvs. tvørlingar av triðju grad?
Føroyingarnir hildnir uttanfyri!
Men tá henda fólkaatkvøða fór fram 2. oktobur 1972, vóru tað nakrir fólkatingsveljarar, sum ikki sluppu at atkvøða, og tað vóru teir fólkatingsveljarnir, sum búðu í Føroyum.
Tað er bert ein onnur grein í donsku stjórnarskránni (den danske grundlov), sum nevnir orðið: "FólkatingsveljarNAR." Tað er grein 88 sum sigur, at uppskot um broyting av sjálvari stjórnarskránni (donsku grundlógini) skal leggjast fyri FólkatingsveljarNAR til góðkenningar ella fellingar!
Vísandi til hesa áseting í grein 88 í donsku grundlógini, vóru føroysku fólkatingsveljarnir í 1920, 1939 og í 1953 bidnir um at taka støðu til, hvørt tey uppskot, sum gjørd vóru í Danmark til nýggjar stjórnarskráir (grundlógir), skuldu koma í gildi.
Men í 1972, (Danmark skuldi lata nakað av sínum fullveldi frá sær), tá hetta málið somuleiðis skuldi leggjast fyri fólkatingsveljarNAR, so nú vórðu føroyingar hildnir uttanfyri. Men teir fólkatingsveljarar sum búðu í Grønlandi, sluppu hinvegin at vera við. ( Sum danir plaga at taka til: Har man kendt til magen?).
Eitt er greitt, og tað er, at tað eru bert tveir møguleikar her. Annaðhvørt var tað rætt, at føroyingar búsitandi í Føroyum greiddu atkvøðu í 1920, 1939 og í 1953, tá atkvøtt var um donsku stjórnarskránna (grundlógina). Var tað rætt tá, so var tað blóðskeivt, at føroyingar búsitandi í Føroyum ikki greiddu atkvødu í 1972.
(Aftur ein ábending um, at danska grundlógin als ikki er galdandi sum grundlóg fyri Føroyar)
MEN, var tað hinvegin rætt, at føroyingar búsitandi í Føroyum IKKI vóru við í atkvøðugreiðsluni í 1972 um at fara uppí ES, so hevur tað í hvussu so er IKKI verið sambært grein 88 í donsku stjórnarskránni (donsku grundlógini), at føroyingar búsitandi í Føroyum í 1920, 1939 og í 1953 greiddu atkvøðu um, hvørt danska stjórnarskráin (danska grundlógin) skuldi broytast.
Hetta føðir ein avdúkandi spurning ið uttan iva má seta grá hár í høvdið á politikkarunum: ”Vera føroyingar búsitandi í Føroyum roknaðir fyri at vera veljarar til tað danska fólkatingið?” - Verður svarað ja, so verður ríkisfelagsskapurin stýrdur av brotslingum (kriminellum persónum), men er svarið nei, so er støðan tann sum hetta innleggið avdúkar, at danska grundlógin ikki er galdandi sum grundlóg fyri Føroyar, men tá avdúka so føroysku politikkarnir seg sum serkønir lygnarar, men sum fólkið kortini velur inn á ting!
Hvør dugir at siga, nær Føroyar eru vorðnar ein partur av Danmarkar Ríki?
Men tann sum sigur, at Føroyar eru ein partur av Danmarkar Ríki, má so eisini duga at svara tí næsta spurninginum: Nær eru Føroyar vorðnar ein partur av hesum danska ríki, og hvussu fór tann leikur fram?
Danska forsætisráðið er ikki ført fyri at svara hesum spurningi ella eisini er sannleikin ov óbehagiligur fyri tey, og vilja hesi helst ikki svara uppá ein slíkan nærgangandi spurning.
Tí er ringt at koma til annað úrslit, enn at danska forsætisráðið og tann danska fyrisitingin eru av somu áskoðan sum komið er fram til í hesi framløgu: "at Føroyar IKKI eru ein partur av Danmarkar ríki, og at danska stjórnarskráin (danska grundlógin) IKKI er galdandi stjórnarskrá (galdandi grundlóg) í Føroyum.
Tá hetta er støðan, er einki til hindurs fyri, at fólkaatkvøðan í 1972 (og tær av sama slag, sum aftaná hava verið - 1992, 1993, 1998 o.s.frv.) var/vóru fyri allar fólkatingsveljarnar UTTAN TEIR, sum búðu í Føroyum ella Grønlandi.
Sjálvandi høvdu donsku myndugleikarnir grundgevingar fyri, at fólkaatkvøða ikki skuldi vera í Føroyum í 1972. Tað, sum donsku myndugleikarnir søgdu, var, at grein 20 (§ 20) í donsku grundlógini vísti til grein 42 (§ 42), sum er um fólkaatkvøður. Ì hesi grein stendur í 8. petti (Stk 8): Nærri reglur um fólkaatkvøður, herundir í hvønn mun fólkaatkvøða skal fara fram í Føroyum og í Grønlandi, verða ásettar við lóg. - À donskum ljóðar § 42 og stk 8 soleiðis: "Nærmere regler om folkeafstemning, herunder i hvilket omfang folkeafstemning skal finde sted på Færøerne og i Grønland fastsættes ved lov."
Her skulu vit eisini bíta merki í, at tað stendur í lógartekstinum skriva um, í hvønn mun fólkaatkvøða skal fara fram. Har stendur ikki "í hvønn mun fólkaatkvøðan IKKI skal fara fram." § 20 hevur avgjørt at hon skal fara fram og § 42 stk 8 sigur so bert víðari um, hvussu leikur skal fara víðari fram viðvíkjandi hesi fólkaatkvøðu vegna Føroyar og Grønland. - § 20 hevur avgerðarrættin og sigur, at hon skal fara fram innan fyri tað umráðið, sum grundlógin er galdandi fyri.
Engin undantøk verða nevnd við einum bókstavi! § 42 stk 8 sigur beint fram, at ásetast skal við lóg, hvussu fólkaatkvøður skulu fara fram í Føroyum og Grønlandi, - men har stendur ikki skriva, hvussu tær IKKI SKULU FARA FRAM ella at Føroyar gott kunnu sleppa frá um tey ikki tíma hetta!?
Tað er greitt, at fólkaatkvøða eftir grein 42 kann vera um eina lóg, sum einki hevur við Føroyar at gera. So var t.d. við fólkaatkvøðuni um jarðarlóggávuna tann 25. juni 1963, sum ikki var í Føroyum ella Grønlandi, tí Føroyar og Grønland hava eina heilt aðra jarðarlóggávu enn Danmark. Tí er greitt, at tað eftir grein 42 ber til at gera slík undantøk.
Men tann 2. oktobur 1972 nýttu donsku myndugleikarnir hesa grundlógaráseting sum eina undantaksreglu til at áseta, at summir fólkatingsveljarar skuldu missa sín atkvøðurætt, hóast tað stóð í grein 20 í donsku grundlógini, at teir høvdu henda rætt.
Altso, sum áður umrøtt í hesi grein, so vóru fólkatingsveljararnir sum búðu í Føroyum hildnir uttanfyri, meðan fólkatingsveljararnir sum búdu í Grønlandi sluppu hinvegin at vera við. At Grønland nakað seinni valdi at fara úr aftur ES, er so ein onnur søga. Tann, sum ikki tykir slíka mannagongd vera sera løgna, kemur helst ongantíð at halda nakað sum helst vera løgið á hesari fold.
At tílíkur framferðarháttur er eitt groft brot á donsku stjórnarskránna (donsku grundlógina), er tí eingin ivi um at so er - uttan so, at danska stjórnarskráin als ikki er galdandi sum stjórnarskrá Føroya (grundlóg fyri Føroyar). Tað er í øllum førum øll tekin fyri tí, at hon ikki er. Spurningurin er bert tí, um fólk bara vilja lata standa til og látast sum einki, nakað sum tíverri er eitt serføroyskt eyðkenni!? Eisini kann ein undrast yvir hví føroysku politikkarnir allíkavæl hálova hesi grundlóg sum galdandi í Føroyum, hóast hon ikki er tađ kortini?
Eg kagaði líka í ”Årsberetningen fra Rigsombudsmanden på Færøerne 1974,” og har stóð m.a. hetta: ”Færøerne blev ikke tilsluttet EF sammen med Danmark, men at der efter forhandlinger mellem en >færøsk delegation, udenrigsministeriet og repræcentanter for EF’s kommission< blev indsat ”en særlig bestemmelse” i den danske tiltrædelsestraktat, hvorefter bestemmelse om tilslutning først skal træffes inden udgangen af 1975.
Til hetta er bert eitt at siga, og tað er, at hetta sum her verður kallað fyri ”en særlig bestemmelse,” er tað sama sum á føroyskum kallast fyri ”grundlógarbrot,” tvs., um nú føroysku politikarnir tvíhalda fast um, at danska grundlógin er galdandi sum grundlóg fyri Føroyar. Síðst í 90’unum sendi eg eitt skriv til danska fólkatingið og spurdi inn til alt hetta. Eisini útvaldi eg mær eini 10 politikarar sum eg sendi bræv til og spurdi um ymiskt hesum viđvíkjandi. Flestu aftursvar eg fekk, var tað reina uttanumtos. Eitt av tingunum eg spurdi um var, um nú t.d. Bornholm ella Ålborg kommuna eisini kundu forhandla seg til ”en særlig bestemmelse” eins og Føroyar og harvið sloppið frá at fari upp í EF? Niels Helveg Petersen sáli svaraði mær aftur, at hetta kundi á ongan hátt lata seg gera av tí at §20 í grundlógini forðaði fyri hesum, tí at sakin skuldi leggjast fram fyri teir fólkatingsveljarnar innanfyri alt tað umráđiđ, iđ danska grundlógin var galdandi fyri, og fyri meirilutaavgerđini máttu tískil restin av umráđnum, iđ grundlógin var galdandi fyri, boyggja seg fyri.
Av tí at Føroyar ikki eru limir í ES í dag, kann danska grundlógin tískil ikki vera galdandi sum grundlóg fyri Føroyar!
Nú verður tað áhugavert at finna útav, um núverandi føroysku fólkatingslimirnir og komandi, føroysku núverandi politikararnir og komandi, tess veljarar og komandi veljarar framvegis vilja halda hondina yvir slíkum óregliligum politiskum virksemi!? - At tílíkur framferðarháttur er lusk/svik á høgum stigi, er eingin ivi um. Men flest øll tykjast einans at hytta sínum egna skinni og eru annars líka glað við, hvat er rætt og hvat er skeivt hesum viðvíkjandi!
Hetta var so ein vinkul av mongum um hvussu alt bendir meir og meir á tann vegin, at boðskapurin frá politikarunum um hvør Føroya støða er í heiminum, bæði "juridiskt" og ”fólkarættarliga sæð," tann boðskapurin er stórt sæð grundaður á lygn!
Harvið er nógv av tí, sum børnini læra í skúlunum runt um landið um Føroya søgu, ja, nógv av hesum er eisini lygn tey fáa við sær út í lívið. Og tað er ein vanlukkuligur skaði ið verður ringur at rætta uppá aftur, tíverri.
Vit liva í eini upplýstari tíð, hvarí tað ikki ber til at lúgva fyri fólkinum longur. Tá politikarar/sambandsfólk tvíhalda um, at Føroyar eru ein partur av danska ríkinum og at danska grundlógin er galdandi sum grundlóg fyri FO, so mugu prógvini eisini leggjast á borðið, - men tey koma bara ongantíð.
Tílíkir pástandir eru bert "propaganda" frá fornari tíð, tíverri! Fólkið er kanska lætt at forføra, men tá tokan lættir av, so er veruleikin ein heilt annar!
Hendan greinin vísir klárt og greitt, at politiska skipaða propagandain í Føroyum framvegis hevur góðar dagar og tíverri nógv góð ár enn at hugna sær í.
Ein spurningur av mongum verður tí: "Hvussu ofta er danska grundlógin misbrúkt í Føroyum í síni livitíð?
Tílíkir framferđarháttir koma undir "Ríkisbrotsverk!" Tađ er miđlanna skylda at fylgja tílíkum upp, avdúka og trýsta á inntil misbrotini verđa avdúkađi og at fólkiđ fær klárheit um støđuna.
Stutt sagt, so er tađ juridiska og fólkarættarliga grundarlagiđ undir føroyska samfelagnum tađ reina lusk og svik! - Men hvør dugir at síggja tađ?
Henda framløga avdúkar klárt og greitt, at annađhvørt er grovt grundlógarbrot framt í samband viđ avgerđ Danmarkar at fara uppí ES, ella so er danska grundlógin als ikki galdandi sum grundlóg fyri Føroyar! Og er danska grundlógin ikki galdandi sum grundlóg fyri Føroyar, so liggja Føroyar tískil uttanfyri tađ umráđiđ, iđ danska grundlógin er galdandi fyri. Tí má spyrjast um, hvat hava so tveir føroyingar at gera í danska fólkatinginum?
Tađ mest løgna og ikki minst ólógliga í øllum hesum er, at tey tvey føroysku umbođini iđ trína inn um gáttina í danska fólkatinginum, fyrst mugu svørja hildnareiđ um at halda (viđurkenna) donsku grundlógina, sum kortini ikki er galdandi fyri Føroyar. Ì flest øllum øđrum londum hevđi tílíkt giviđ harđastu revsing, men einki hendir. At tilsíđisseta eina grundlógaráseting, er einki minni enn ein brotsgerđ, eitt ríkisbrotsverk! - Og tískil eisini ein kriminell handling.
Endaliga niđurstøđan er tí, at ríkisfelagsskapurin verđur stýrdur og kontrollerađur av ”kriminellum elementum!” Trupulleikin er, at har finnist eingin myndugleiki til at taka sær av slíkum ”kriminellum kreftum,” og tískil hava hesar kreftir fingiđ ”frípass,” tvs. frítt spæl til at týggja sær sum teimum lystir!
Tađ er meira skil í fullum fólki, enn tađ er í teim stýrandi kreftunum!
Til seinast má spurningurin stillast og sum kanska kundi fingiđ fólk at vakna: Tá nú danska grundlógin ikki er galdandi sum grundlóg fyri Føroyar sum prógva er í hesum innleggi, hvussu kann Danmark tá hava valdsrættin yvir Føroyum kortini?
Føroyski, politiski pallurin kann samanlíknast við ein ”rossahandil fyri afturlatnum hurðum!”
Símun A. Klein
Keldur: "Føroyar á Vegamóti," "Danmarks Riges Grundlov, lov nr 169 af 5. juni 1953."
Um tú veitst okkurt, sum VP ikki veit - skriva so til vp@vp.fo


text:
Hevur tú hugsjónir um skúla og miðnámsútbúgvingar og ynskir at slóða fyri fakligari og námsfrøðiligari menning innan økið, hevur tú møguleika at bjóða teg fram sum rektari í Miðnámsskúlanum í Suðuroy.
Mentamálaráðið sóknast eftir dugnaligum og ágrýtnum rektara til Miðnámsskúlan í Suðuroy at byrja tann 1. januar 2019 ella eftir nærri avtalu.
Miðnámsskúlin í Suðuroy er ein gymnasialur miðnámsskúli, ið eisini hevur FHS Yrkisnám. Skúlin húsast saman við Heilsuskúla Føroya.
Rektarin hevur mótvegis landsstýris-manninum ábyrgdina av øllum virksem-inum í miðnámsskúlanum umframt at hava ábyrgd av sjálvum bygninginum í góðum samstarvi við Heilsuskúlan.
Ábyrgd og uppgávur
Rektarin hevur ovastu leiðsluábyrgdina av øllum virkseminum í miðnáms-skúlanum, herundir fakliga, námsfrøðiliga, umsitingarliga og fíggjarliga ábyrgd. Rektarin skal mynda miðnámsskúlan á ein sannførandi hátt og virka fyri góðum og mennandi arbeiðs- og lestrarumhvørvi.
Saman við Mentamálaráðnum skal rektarin menna útbúgvingar skúlans, so tær alsamt lúka framtíðar og altjóða krøv.
Rektarin hevur fíggjarligu ábyrgdina, skal leggja fíggjarætlan stovnsins og skipa ein skynsaman rakstur við neyvari fíggjarstýring. Rektarin setir í starv og loysir úr starvi lærarar og onnur starvsfólk.
Persónurin
Rætti persónurin til rektarastarvið skal hava hug og hegni at leiða og skal kenna egnar dygdir og avmarkingar. Tað er týdningarmikið, at rektarin hevur evni og vilja at samstarva og samskipa, men samstundis styrkina at kunna standa eina í mótstøðu, uttan at missa fótafestið.
Starvið krevur, at tú skjótt dugir at skapa tær eitt yvirlit í skiftandi støðum og megnar at røkka settum málum. Tú skalt vera framskyggin og hava evni og áræði at ganga nýggjar leiðir.
Tú skalt hava góð evni at sjóða saman fólk og við einum stimbrandi leiðsluhátti at birta eldhuga millum hesi. Tú skal síggjast í starvinum og skapa virðing og trivnað innanhýsis millum starvsfólk og næmingar umframt uttanhýsis við samstarvspartar o.o.. Umráðandi er at skapa trúvirði, vera álítandi og duga væl at lýsa egin sjónarmið. Tú skalt evna innliving og virðing fyri hugskotum og sjónarmiðum hjá øðrum.
Førleikar og royndir
• Tað er eitt krav, at rektarin hevur viðkomandi útbúgving frá hægri lærustovni,
• leiðslu- og fyrisitingarligar royndir,
• royndir og førleika at undirvísa,
• góð evni at samskifta og orða seg á føroyskum, skandinaviskum og enskum.
Setanar- og lønartreytir
Starvið er flokkað samsvarandi 37. lønarflokki sambært Tænastumannafelag
Landsins, tó uttan at vera tænastumannastarv. Lønin er í løtuni kr. 49.892,34 umframt 15 % í eftirløn um mánaðin.
Rektarin skal tola broytingar í setanarviðurskiftunum í sambandi við møguligar bygnaðarbroytingar.
Umsókn
Umsókn við CV, prógvum o.ø. skal sendast til:
Mentamálaráðið
Hoyvíksvegur 72
Postsmoga 3279
110 Tórshavn
Ella sum t-postur til mmr@mmr.fo
Umsóknin skal verða Mentamálaráðnum í hendi í seinasta lagi fríggjadagin 26. oktober 2018.
Nærri upplýsingar um starvið kunnu fáast við at venda sær til Poul Geert Hansen, aðalstjóra í Mentamálaráðnum, á tlf. 555010 ella t-post PoulGeertH(at)mmr.fo.
Miðnámsskúlin í Suðuroy hevur útbúgvingarnar Hugbreyt, Náttúrubreyt, Búskaparbreyt og FHS Yrkisnám. Á Miðnámsskúlanum í Suðuroy eru umleið 130 næmingar og umleið 30 starvsfólk. Heimasíða skúlans er www.midnam.fo
Um tú veitst okkurt, sum VP ikki veit - skriva so til vp@vp.fo


text:
Morafiskur, mora (moraættin)
Mora moro (Risso, 1810)
Stødd: Morafiskur verður upp í 80 cm langur.
Dýpi: Hann er botnfiskur millum 500 m og 2500 m dýpi.
Litur: Morafiskur er grábrúnur um bakið og gráur um síðurnar og undir búkinum. Inni í kjaftinum er hann blásvartur, og fjaðrarnar eru ljósabláar. Trolveiddur fiskur hevur ofta mist roðsluna og litirnar, og tá er fiskurin gráhvítur, nakað grómutur at síggja.
Teinar: R1 7-9; R2 42-46; G1 16-21; G2 15- 22.
Lýsing: Skapið er eitt sindur bøllut, tjúkkastur er hann um búkin. Hann hevur tvær ryggfjaðrar. Tann fremra er lítil og tríkantað, fremsti teinur er hægstur. Hin aftara er long og er aftur til klingruna. Hann hevur tvær gotfjaðrar, tann fremra er heldur størri enn hin aftara. Búkfjaðrarnar eru smáar og spískar, fremsti teinur er um tvær ferðir so langur sum hinir. Uggafjaðrarnar eru smáar og sita heldur fremri enn fremra ryggfjøður. Sterturin er nakað sýldur. Hann hevur lítið høvd, stutta gron, stór eygu, og eygnatvørmátið er væl størri enn gronin. Hann hevur finnu. Strikan er nakað bogin oman fyri uggafjøðurina.
Eyðkenni: Morafiskur minnir um lítlubrosmu, men skilist beinanvegin frá henni, við tað at hann hevur tvær gotfjaðrar, stuttar búkfjaðrar, stutta gron og stór eygu.
Týdningur: Hann fæst javnan sum hjáveiða bæði við línu og troli, men nøgdirnar eru smáar. Verður avreiddur, men hevur ikki stóran vinnuligan týdning.
da: Almindelig dybhavstorsk, en: Common mora - Mora, fr: Moro commun, ís: Móra
Útbreiðsla: Undir Føroyum er hann vestanfyri og sunnanfyri. Hann er við bankar og tindar á víðum havi suður úr Føroyum. Annars við Vesturafrika, Madeira, Asoroyggjarnar, í vestara parti av Miðjarðarhavinum, í hellingunum frá Gibraltar til Íslands. Í Indiahavinum og Kyrrahavinum. Við Avstralia og Nýsæland.
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Toskafiskar Gadiformes
Hópurin við toskafiskum hevur 9 ættir 75 slektir og 555 sløg.
Undir Føroyum eru 5 ættir ið hava 26 slektir og 36 sløg:
Teir hava heldur stórligt høvd. Teir hava eina til tríggjar ryggfjaðrar og eina ella tvær gotfjaðrar, summir hava stert, aðrir bert ein spíss. Á nøkrum sløgum er roðslan lítil og sløtt, á øðrum stór og rísin. Á flestu sløgunum eru uggafjaðrarnar aftari enn búkfjaðrarnar.
Nógv av sløgunum hava grunnnøs.
Teir eru bæði á grunnum og djúpum vatni. Við Føroyar liva allir toskafiskarnir í sjónum, men okkurt slag úti í heimi er í feskum vatni, og nøkur eru í blandingsvatni.


text:
Tá ið Sandoyartunnilin er liðugt boraður, er natúrligt at seta sjóneykuna á Suðuroynna og meta, um tað er ráðiligt at fara undir ein undirsjóvartunnil ímillum Suðuroynna og Sandoynna, segði løgmaður í Løgmansrøðuni á Ólavsøku.
Avbjóðingin er, at hetta er ein verkætlan, sum lættliga kann kosta 3 milliardir krónur.
Eysturoyar- og Sandoyartunlar kosta eins nógv, men ferðslan í Eysturoyartunlinum verður væntandi munandi nógv størri enn í t.d Suðuroyartunlinum.
Avgerðin um Suðuroyartunnilin skal tó kanska serliga metast saman við tørvin á einum nýggjum Smyrli um nøkur ár. Leysligar metingar siga, at eitt nýtt skip kostar 1 mia. kr.
Í ár verða innleiðandi jarðfrøðiligar kanningar gjørdar til Suðuroyartunnilin.
Tá ið Sandoyartunnilin verður liðugur, er tað bert Suðuroyggin av stóru oyggjunum, sum ikki hevur vegasamband til meginøkið. Suðuroyggin er í eini serstøðu, og er umráðandi at leggja ætlanir fyri einum Suðuroyartunli.


text:
Nýmenningarskip gjørdist ársins skip í Noregi
Ferðamannaskipið “Future of The Fjords” hjá The
Fjords-reiðarínum vann heiðurin “Ship of the Year” í Noregi í ár.
Redaktørurin í
Skipsrevyen, Gustav-Erik Blaalid, sigur, at vinnarin av “Ship of the Year” í ár
var ein innovativur vinnari (nýmenningarskip), sum sýnir fram tað besta av
grønari skipstøkni, og sum er framleidd í Noregi.
“Future og The
Fjords” er ein heilelektrisk norsktment- og smíðað ferðavinnutvíkilja. Hon er
42 metrar long og er framleidd í karbonfipuri. Skipið hevur heilelektriskan
framdrátt við tveimum el-motorum uppá 450 kW hvør.
Tvíkiljan siglir
í Nærøyfjørðinum, og hevur null útlát. Umhvørvisvinarliga ferðamannaskipið er
eisini útgjørt við umhvørvisvinarliga konseptinum, PowerDock.
PowerDock er ein
virkin ravlaðsbanki uppá 2,4 MW, sum riggar sum streymløðari til fleiri
skipasløg aftrat tí, at tað kann taka ímóti kloakk- og spillvatni.
“Future of The
Fjords” kombinerað við PowerDock prógvar eitt gjøgnumarbeitt konseptuelt
arbeiði, sum mennararnir hava gjørt og sostatt lyft burðardyggan sjóvegis
ferðamannaflutning til nýggjar tøkniligar hæddir, sigur metingarnevndin í “Ship
of the Year” í niðurstøðuni.
Kelda: Skipsrevyen


text:
Ingi Samuelsen
13.08.2014 - 03:13
Tíðindi > Samfelag & politikkur > Grindaboð
Paul Watson leiðari í Sea Shepherd hevur nú gjørt upp hendingarnar í Suðuroy í dag, tá grindaboð vórðu boðað, men uttan úrslit, tí grindin slapp.
Á sosialu miðlunum hevur í dag verið róð uppundir, at tað var ein sigur til Sea Shepherd, tí at sýslumaðurin kanska ikki tordi at halda grindini til. Kjakið gjørdist ikki minni av, at kringvarpið í útvarpstíðindunum segði, at grindin ”varð slept” heldur enn at siga, at hon ”slapp”.
Brynhild Thomsen, redaktørur á útvarpstíðindunum, hevur seinni á Facebook viðgingið, at talan var um eitt málsligt mistak.
Paul Watson sigur á Facebook í kvøld, at sýslumaðurin avlýsti orsaka av vánaligum streymviðurskiftum. Um avgerðina hjá sýslumanninum at senda bátarnar til lands aftur sigur hann: ”Nøkur lokal grenjaðu um, at tað var ein undanførsla og ákærdu sýslumannin fyri at avlýsa raksturin orsaka av Sea Shepherd.”
Paul Watson minnir annars á, at tað í dag er júst eitt ár síðan, at 450 hvalir løgdu beinini á sandinum í Hvalba.
Ses Shepherd fólk beind burtur
Um tað, ið annars hendi, greiðir Paul Watson frá, at løgreglan royndi at forða landdeildunum hjá Sea Shepherd at koma til sandin í Hvalba. Men nøkur Sea Shepherd fólk náddu hagar áðrenn avbyrgingarnar vórðu settar í verk, men hesi vórðu ”aggressivt” beind burtur av løgregluni.
Hann greiðir frá, at skipið Brigitte Bardot, sum patrúljeraði kring Suðuroynna, beinanvegin setti kós móti Hvalba, og har varð hon møtt av trimum gummibátum og einum sjóverjuskipi, sum helt vakt á vágni. Stutt eftir kom ein donsk fregatt eisini (Hvidbjørnen, red.).
Júst sum Brigitte Bardot kom á Hvalba, varð grindadrápið blást av, skrivar Paul Watson, sum leggur dent á, at týdningarmest av øllum var, at eingin hvalur doyði í dag og heldur ongin samanbrestur hendi: ”Lots of excitement but no Grind, no conflict and no whales murdered.”
Ikki biðið um loyvi at brúka myndir
Afturat tekstinum hevur Paul Watson kopiera myndirnar, sum Jens Kristian Vang hevur tikið og lagt á Portalin.
Jens Kristian Vang sigur, myndirnar eru brúktar uttan at hann hevur givið loyvi til tað.


text:
VANLUKKUR UMBORÐ
Sjóvinnustýrið kannar vanlukkur, óhapp og álvarsligan fólkaskaða á sjónum.
Endamálið við kanningini er at útvega upplýsingar um slíkar hendingar og greina tilgongd og orsøkir. Hetta arbeiði verður gjørt til tess, at Sjóvinnustýrið kann gera tilráðingar, broytingar og nýggjar reglur í lóggávu, ið eru við til at tryggja, at slíkar hendingar ikki koma fyri aftur.
Kanningarnar, ið Sjóvinnustýrið ger í slíkum føri, eru við til at fremja trygdina á sjónum og hava onga ávirkan á møguligar revsirættarligar- ella endurgjaldsspurningar í sambandi við sjálva hendingina.
Starvsfólkini hjá Sjóvinnustýrinum og onnur, ið taka lut í kanningum, hava tagnarskyldu í øllum málum um vanlukkur og óhapp á sjónum, meðan málið verður kannað.
Fráboðanarskylda
Tá óhapp henda, skal skiparin ella reiðarin boða Sjóvinnustýrinum frá hesum skjótast til ber. Í sambandi við fráboðanina, skulu viðkomandi oyðubløð fyllast út og sendast Sjóvinnustýrinum:
Oyðublað PDF: Oyðublað Word: Deyðsfall - sjúka ella vanlukka
Oyðublað PDF: Oyðublað Word: Fólkaskaði
Oyðublað PDF: Oyðublað Word: Eldur umborð
Oyðublað PDF: Oyðublað Word: Far siglt á land
Oyðublað PDF: Oyðublað Word: Samanstoytur á sjónum


text:
Jól og Nýggjár 2014/15
3 januar hava vit bjóða Jóhan Martin við fam og Høgna til døgurða
Adriana og Kristian Eli hava verði a Tvøroyri um jólini og komu líka framvið ein
túr.
Men fóru beinaleið norður til Lambareiði :o)
So er lítlanýggjársaftan og hesir báðir byrja at skjóta :o)
Nýggjáraftan høvdu vit ein ræstan bógv í ovninum, men Gudmundur var móður av
øllum
hesum matinum um jólini, bara kjøt og kjøt, vildi hava okkurt ordiligt nýggjáraftan, hann
vildi hava spaketti og kjøtsós :o)
Nýggjársaftan er kyndlagonga og so verður báli tendra við faklunum, veðri var
einki at reypa av
Aftaná var bjóða kaffi,sunkist, øl og karamellir
Gudmundur og Gilli
Gestir nýggjársaftan
Annajólakvøld hava vit bjóða Tove og Ingolf til ein bita
Ingolf stríðist við ein hummara :o)
Tað var sum á kalvabaki millum Jól og Nýggjár, alt var ein stórur ísur.
Gudmundur og Gilli hava gjørt hendan
filmin á YouTube
Gudmundur fekk eitt karamellublikk frá Hendrik abba, hann uppdagaði
at eg hevði verði í tíð, hann hevði viga tað áðrenn hann setti tað í skápi
so eg fekk eitt skeld frá honum :o( Lítlajólaaftan keyptu vit smyrjubreyð, vit tímdu ikki at gera døgurða :o)
So er Jóla aftan og vit eru bara 3 hesaferð, men tað var eisini huglaligt
Hesa jólagávuna er ikki ringt at gita hvar vit hava fingið hana frá, fittu
Deboru :o)
Bobby fekk eisini jólagávur men Gudmundur mátti hjálpa honnum at pakkað út
:o)
Trífóturin er óunverðuligur
Aftaná rísalamand spældu vit pakkaðspæl, Gudmundur hevur flest pakkar
Onkur pakkað tekur nakað laaaaanga tíð at pakkað út, hehe
1 Jóladag og Gudmundur hevur tømt hosuna :o)
1. Jóladag vóru vit syskini við fam hjá okkum, her nakrar myndir
15 novembur vóru vit hugnakvøld hjá Eydnu og Bartal :o)
Bartal gjørdi Hummarasuppu, Andrass stokti Krúnhjortakjøt og Laila gjørdi Ís. Jú vit syskini duga bara væl at velja okkum makar :o)
Vit hava bjóða Høgna, Adrianu og Kristian Eli til døgurða :o)


text:
LØGGILDING AV UNDIRVEITARUM
Fyritøkur ella einstaklingar, sum við ábyrgd mótvegis Sjóvinnustýrinum at gera ymiskt góðkenningarskyldugt arbeiði umborð á skipum og bátum hava løggilding frá Sjóvinnustýrinum, j.fr. reglunum í Fráboðan frá Skipaeftirlitinum (nú Sjóvinnustýrinum) Løggilding av undirveitarum nr. 4 frá 2007.
Endamálið við fráboðanini er at tryggja, at einans fyritøkur og einstaklingar við nøktandi fakligum førleikum seta upp, kanna, royna og hava eftirlit við t.d. radioútgerð, eldsløkkiútgerð, ravmagnskipanum, halonskipanum og køliskipanum umborð á skipum og bátum.
Fráboðanin frá Skipaeftirlitinum um løggilding av undirveitarum og tilhoyrandi fylgiskjøl, verða einans kunngjørd á Regluportalinum á heimasíðuni hjá Sjóvinnustýrinum.
Løggildingartreytir
Í fylgiskjali 2 til Fráboðan um løggildingar verða útbúgvingar- og førleikakrøv ásett til tess at fáa løggilding til ymisku arbeiðsøkini. Somuleiðis verða nakrar mannagongdir ásettar fyri, hvussu arbeiðið skal útinnast og hvørji skjalprógv skulu fyriliggja fyri arbeiðið, ið er gjørt.
Sí nærri á hesum leinkinum: Løggildingartreytir
Oyðublað: Umsókn um løggilding til ávís arbeiðsøki.


text:
Ryta
Ryta ella Rita (frøðiheiti: Rissa tridactyla) kann kallast ein hagafuglur, sum er lagstur í bjørgini. Í útsjónd, bæði á liti og vakstrarlag, er hon meinlík hagafugli, og í haganum situr hon stundum í stórum flokkum, men ikki byggir hon uttan í steyrrættum bergi. Á fjøðrini er hon litt sum fiskimási; nevið er gult, men hevur ikki reyðan blett, føturnir eru svartir. Hon eigur í stórum meingi við allar strendur á Norðurevropa og Norðuramerika og er ein av teimum fuglum, sum mest er til av í verðini. Eisini í Føroyum er hon uppi teimum mestu.
Reiðrið ger hon sær á knallum og kneysum og smølum rókum í meitilberginum. Um várið roytir hon sær gras og mosa, sum hon fer við út í eitt díki, og tvassar har, inntil tað er væl útkleint Í móru. Av tí klínir hon sær so eitt stórt reiður, og letur tað liggja í frið eina rúma tíð, til tað er væl harðnað. Tá verður tað ótrúliga sterkt, so sterkt, at bjargamenn kunna nýta tað til at styðja fótin ímóti og til at taka hendurnar í. Á hvørjum ári byggir hon upp á tað, so við tíðini verður tað ein høg túgva. Omaná har leggur hon sær so hitt rætta reiðrið av mjúkum grasi og verpur so vanliga 2, stundum 3 egg, morgrá við dimmum blettum. Klekingartíðin er millum 3 og ½4ðu viku.
So málamiklar eru tær, at tær eru vorðnar eitt orðtak, "tagnar ikki heldur enn ritan í berginum". So at siga alla náttina hoyrast tær. Dúnaða pisan er bleikt grá; tá ið hon er fjaðrað, hevur hon ein svartan lit aftan á hálsinum og ein undir eyganum og er nakað nógv svørt á veingjunum og aftast á velinum; eisini er nevið svart. Pisurnar sleppa ikki av reiðrinum, fyrr enn tær eru floygdar; og tá ið tað líður fram mót tí tíðini, fara menn summastaðni at síga eftir rituungum. Í langari línu heingja teir seg niður til reiðrini og taka pisurnar. Ofta koma teir aftur við góðum fongi. Tá ið ungarnir eru floygdir, fer ritan úr bjørgunum. Nú síggjast tey nakað á vøtnum og firðum, men mest úti á havi. Um hávetur eru tær flestu burtur, men út ímóti grækarismessu koma tær aftur á havleið.
Sí eisini[rætta | rætta wikitekst]
Keldur[rætta | rætta wikitekst]
- Mikkjal á Ryggi: Fuglabókin, Dýralæra II. 1951.


text:
Seinastu árini hevur hetta mál fylt nógv í løgtingi, í kommunum og í fjølmiðlum. Nógv tíð og nógv orka er brúkt og verður eisini brúkt í hesum døgum, men mær kemur fyri, at fólk eru farin at troyttast, tí hetta tekur ongan enda. Serliga eru tað tær ymisku og ofta mótstríðandi fráboðanirnar frá
landspolitikarunum, sum ørkymla og sum nú fáa fólk av álvara at troyttast.
Eingin loyna skal verða, at Runavíkar kommuna stendur aftanfyri tær fráboðanir, sum eru komnar frá KSF. Serliga er tað Klaksvíksskjalið, sum greitt boðar frá, hvar vit standa í hesum máli. Í Klaksvíksskjalinum verður greitt boðað frá: Tíðarætlan, bygnaði, fígging, málsøki, avgerðarrætti og tilgongd fyri kommunusamanleggingum. Eg fari ikki at útgreina Klaksvíksskjalið, tí tað talar fyri seg sjálvt, men eg fari at viðgera tvinni viðurskifti í sambandi við kommunusamanleggingar, sum vit hava hoyrt seinastu dagarnar, og sum eg ikki kann taka undir við.
Tað fyrra er, at í grein §6, stk. 4 í lógaruppskotinum til broytingar í løgtingslóg um sjálvbodnar kommunusamanleggingar og kommunal samstørv í sambandi við lógarbundnar uppgávur stendur: Fuglafjarðar- og Eystur kommuna hava, um tær sjálvboðið hava avtalað at leggja saman, áðrenn freistin í stk. 1 er farin, valfrælsi, hvørt tær saman verða verandi sjálvstøðug kommuna, ella skulu verða partur av eind 2 í § 2, stk , nr. 2.
Við øðrum orðum, so verða tað Fuglafjarðar- og/ella Eystur kommuna, sum koma at gera av, hvørt Eysturoyggin verður ein ella tvær kommunur. Tað kann ikki vera rætt, at hinar kommunurnar, sum nevndar verða í §2, eind 2, t.e. Sjóvar-, Nes- og Runavíkar kommuna ikki verða tiknar við í hesi stóru avgerð. Tað er púra sjálvsagt, at allar hesar fimm kommunurnar eiga at sleppa at siga sína hugsan um hetta – alt annað er púra burturvið.
Tað seinna er, at røddir, serliga í Norðuroyggjum, eru nú frammi um, at Fuglafjarðar- og Eystur kommuna eiga at leggja saman við Norðuroyggjum. Hetta kann undir ongum umstøðum góðtakast. Runavíkar kommuna sær, í fyrsta lagi, Skálafjørðin sum eina náttúrliga kommunueind og í øðrum lagi alla Eysturoynna. Eysturoyggin er ein náttúrlig geografisk eind og harafturat hoyrir økið frá Skipanesi og til Skálafirðar til Eysturkommunu. At partur av Skálafjørðinum skal leggjast til Norðuroyggjar, ber snøgt sagt ikki til og verður heldur ikki góðtikið av okkum.
Spennandi verður hjá okkum kommunalpolitikarum at fylgja við, hvussu leikur fer, tá tingið kemur saman á Ólavsøku og lógaruppskotið um kommunala umskipan verður lagt fram og viðgjørt.
Magnus Rasmussen
borgarstjóri
Runavíkar kommuna


text:
Nýggjastu tíðindi
Klaksvík í fokus – her er skráin
Hvørt gerandiskvøld í komandi viku letur Klaksvíkar kommuna dyrnar upp fyri nøkrum av teimum stóru og spennandi verkætlanunum, sum eru í gongd í býnum.
Skráin fyri Klaksvík í fokus er nú komin uppá pláss, og kommunan gleðir seg til at bjóða almenninginum ein forkunnugan og forvitnisligan møguleika fyri at vitja ein stóran part av teimum verkætlanunum, sum í hesum døgum mynda Klaksvík sum bý.
Mánakvøld: Miðbýur og mentanarhús
Vit byrja í miðbýarhjartanum. Her fer Ósbjørn Jacobsen, arkitektur at greiða frá miðbýarætlanini, sum við Biskupstorgi byrjar at taka veruligt skap. Á Biskupstorgi eru 30 nýggjar íbúðir um at verða lyklaklárar, og fyrsta tiltak á skránni er ein rundferð í hesum spildurnýggja bygninginum í miðbýnum. Harumframt verður høvið at síggja nýggja pumpuhúsið, har vekslarin til sjóhitaskipanina er staðsettur. Útsýnið úr íbúðunum á Biskupstorgi gevur harumframt eisini gott yvirlit yvir samlaðu miðbýarætlanina.
Eftir miðbýin verður farið yvir í Posthúsið, sum í næstum verður útbygt og umvælt til mentanarhús. Klassiska sniðið eftir Gregoriussen verður varðveitt í bygninginum, og harumframt verður bygt uppí norðrara endan, har salur við palli og fleiri enn 300 áskoðaraplássum fara at gera umstøðurnar til framførslur av ymsum mentanarligum slag fyrsta floks. Tað er aftur Ósbjørn Jacobsen, arkitektur, sum hevur teknað nýggja mentanarhúsið, og mánakvøldið ber altso til at hoyra hann greiða frá.
Týskvøld: Húsarhaldsskúlin og Nólsoyar Pálsgarðurin
Á øðrum degi fara vit til ein annan part av miðbýarøkinum, har fleiri aðrar verkætlanir eisini eru í gongd. Vit hittast í Kappróðrarneystinum, tí har verður nýggi Húsarhaldsskúlin staðsettur í framtíðini. Húsarhaldsskúlin fer, umframt allar nútímans og hóskandi hentleikar, eisini at rúma lestraríbúðum. Hesi verkætlan fer Svend Sivertsen, arkitektur at greiða frá.
Eftir hetta verður farið inn til grannan, sum er endurreisti garðurin hjá Nólsoyar Páll. Seinastu árini hevur áhugafelagið Nólsoyar Páll við Archibald Black á odda tikið stig til at endurreisa garðin hjá tiltiknu tjóðarhetjuni á júst sama stað, sum Nólsoyar Páll saman við Marin Malenu búleikaðist í 19. øld.
Mikukvøld: Skúlatrøð og Ítróttarøkið
Mikukvøldið leggja vit fyri á byggiplássinum, har størsta íløgan hjá Klaksvíkar kommunu nakrantíð stendur í ger. Nýggi bygningurin á Skúlatrøð fer saman við verandi skúlabygningi at hýsa øllum fólkaskúlanæmingunum í Klaksvík í framtíðini, og arbeitt verður í løtuni við at gera mongu skúlastovurnar og stóru felagshøllina á veghæddini. Klaksvík í fokus gevur øllum, sum hava hug, møguleikan fyri at vitja og síggja ein part av nýggja skúlanum taka skap, og á túrinum fer Svend Sivertsen, arkitektur at greiða frá.
Eftir hetta verður ítróttardepilin í fokus, tá vit hittast á loftinum í KÍ-høllini. Her fer Svend Sivertsen, arkitektur at greiða frá Bláa skýlinum, meðan Rúni Abrahamsen, arkitektur fer at greiða frá rennibreytini. Harumframt ber eisini til at vitja nýggja vælverudepilin í Svimjihøllini, sum skjótt verður tikin í nýtslu, og har fer Torkil Mørkøre, leiðari í Svimjihøllini at greiða frá.
Hóskvøld: Ídnaðarøkið á Borðoyarvík og Spinnaríið
Vit enda Klaksvík í fokus við einum áhugaverdum gongutúri, sum byrjar við Bátahylin á Borðoyarvík. Her verður nevniliga arbeitt við nýggja ídnaðarøkinum, sum í fyrstu atløgu fevnir um áleið 15.000 fermetrar til vinnuligt virksemi. Óla Jákup Bech, tekniskur stjóri í Klaksvíkar kommunu fer at greiða frá verkætlanini, meðan vit saman spáka niðan móti nýumvælda Spinnarínum, har endabresturin í Klaksvík í fokus verður.
Eftir umfatandi umvælingararbeiði var Spinnaríið á øðrum sinni karmur um kongaliga vitjan í Klaksvík fyrr í ár. Fyrra ferðin var, tá Fríðrikur 9. Kongur vitjaði Klaksvík í 1949. Hetta er bert ein lítil partur av søguni um Spinnaríið, sum nú og í framtíðini verður karmur um mentanarlig átøk og tiltøk av fjølbroyttum slag. Eyðbjørn Poulsen hevur sum stýrisformaður í Grunninum Spinnaríið verið við frá byrjan, og hann kemur at greiða frá verkætlanini hetta kvøldið.
Í samband við tiltøkini bjóðar kommunan ein drekkamunn á hvørjum stað, og øll eru hjartaliga vælkomin.
Skráin fyri Klaksvík í fokus
Mánakvøldið 15. oktober
Kl. 19.00: Miðbýurin
Vit hittast í sunnara enda í veghæddini á Biskupstorgi
Kl. 20.15: Mentanarhúsið
Vit hittast í Posthúskjallaranum
Týskvøldið 16. oktober
Kl. 19.00: Húsarhaldsskúlin
Vit hittast við Kappróðrarneystið - vestanfyri
Kl. 20.15: Nólsoyar Pálsgarðurin
Vit hittast við Kappróðrarneystið - eystanfyri
Mikukvøldið 17. oktober
Kl. 19.00: Skúlatrøð
Vit hittast við norðaru inngongdina til byggiplássið (við gamla kirkjugarð)
Kl. 20.15: Ítróttarøkið
Vit hittast á loftinum í KÍ-høllini
Hóskvøldið 18. oktober
Kl. 19.00: Ídnaðarøkið á Borðoyarvík
Vit hittast við Bátahylin
Kl. 20.00: Spinnaríið
Vit hittast í Spinnarínum
Nýtt í kommununi
Umleið 300 fólk nýttu í gjár høvið at vitja Biskupstorg, sum er fyrsta stig í nýggja miðbýnum í Klaksvík. Les meira »
Í samband við, at arbeitt verður við at betra um ferðslutrygdina og atkomuviðurskiftini á Skúlatrøð, verður ferðslan eftir Gerðagø… Les meira »
Hvørt gerandiskvøld í komandi viku letur Klaksvíkar kommuna dyrnar upp fyri nøkrum av teimum stóru og spennandi verkætlanunum, sum… Les meira »


text:
Treasurer, ið er knýttur at University of Aberdeen sum granskari, hevur ritstjórnað eina nýggja bók um reinsifiskar, og hvussu hesir verða brúktir í alivinnuni. Til bókina hevur hann biðið granskarar og serfrøðingar í reinsifiskum úr ymsum londum skriva kapitlar um ymisk viðurskifti í sambandi við aling og nýtslu av reinsifiskum.
Í hesum sambandi setti hann seg í samband við Fiskaaling, og bað granskararnar her skriva eitt kapittul í bók sína, sum snýr seg um reinsifisk í Føroyum.
Tað var Ása Johannesen, granskari á Fiskaaling, ið fekk áheitanina, og sum hevur staðið fyri kaptlinum, men talan er um tríggjar høvundar, ið hvør sær hava skrivað umleið líka nógv. Umframt Ásu Johannesen, hava tveir aðrir granskarar, Kirstin Eliasen, Fiskaaling, og Regin Arge, Marine Harvest, verið við til at skriva kapittulin úr Føroyum.
Í bókini eru mannagongdir til aling av rognkelsum og øðrum reinsifiskum, lívfrøði hjá hesum fiskasløgunum, hvussu fiskarnir kunnu nýtast sum reinsifiskar, og síðani ein kapittul frá hvørjum landi, ið nýta reinsifiskar.
Í kapitlinum hjá føroysku granskarunum stendur, hvat verður gjørt her fyri at ala rognkelsi, hvør gransking verður gjørt í sambandi við rognkelsi, og hvussu tey roynast á sjónum.
Talan er um granskarar úr tilsamans seks londum, har alivinnan er ein týðandi vinna, sum eru við í bókini. Umframt úr Føroyum, eru granskararnir úr Noregi, Íslandi, Bretlandi, Írlandi, Kanada og Kili.
Bókin hjá Jim Treasurer undir heitinum "Cleaner Fish Biology and Aquaculture Applications” kom út í apríl.
Um nakar ynskir at vita meira um hetta, kann viðkomandi venda sær til Ásu Johannesen, granskara á Fiskaaling, asajoh@fiskaaling.fo, tlf. 774764.


text:
Eg havi verið so framlig at stilla upp á Lista B til kommunuvalið og skal nú royna at greiða frá, hví so er.
Fyri fýra árum síðani flutti eg aftur til Sørvágs. Orsøkin var, at tað var bíligari at seta búgv her enn í Havn, at eg eri fødd og uppvaksin í Sørvági, havi familju her, og at tað er lætt at pendla til og frá arbeiði.
Hyggja vit at íbúgvaratølum fyri Sørvágs kommunu, so sæst beinanvegin, at talið av íbúgvum hækkaði, tá ið tunnilin læt upp í 2002 og fram til 2009, tá stígur og fall kom í. At fólkatalið ikki veksur, er galdandi fyri alt landið, men vit eiga kortini at vera upp á vakt. Tí fólkatalið minkar ikki allastaðni.
Vit vita, at Sørvágs kommuna landafrøðiliga liggur soleiðis fyri, at hon ikki er fyrsta kommuna, tú kemur í tankar um, tá ið tú hugsar um at seta búgv, og tó so hava vit fyrimunir her, sum kanska kundi sett okkum enn meira á landkortið.
Fyri tað fyrsta hava vit eitt stórt arbeiðspláss her, sum vit verða mint á, hvørja ferð buldur hoyrist uppi yvir høvdunum á okkum, og hvør veit, kanska geva vit okkum alt ov lítið far um, hvørji potentiali, ið liggja her, sum kunnu vera til okkara fyrimun. Her hugsi eg fyrst og fremst um ferðavinnu, at fólk sum ferðast um vøllin, hava orsøkir til at venda nøsini oman til Sørvágs, áðrenn farið verður víðari til Havnar, ella at tey steðgaðu á í Sørvági, Bø og Gásadali, áðrenn farið var til Mykinesar.
Loysnin upp á spurningin um minkandi fólkatal í Føroyum verður ofta sagdur at vera, at vit skulu skapa umstøður hjá útisetum at venda heim.
Eg havi hug at siga, at kanska skuldu vit heldur hugsa, hvat vit kunnu gera fyri at skapa trivnað fyri teir borgarar, sum frammanundan búgva her.
Her eru góðir karmar í kommununi, nýggjur barnagarður, skúlin er útbygdur og umvældur, vit hava musikkskúla, bara fyri at nevna nøkur ting. Tað, sum írestar, er at fylla karmarnar út, at skapa trivnað fyri tey fólk, sum búgva her.
Tí eitt er vist, at hevur tú nakað at bjóða teimum, sum búgva her, so verður lættari at selja boðskapin um, at í Sørvágs kommunu er gott at vera.
Nútímans menniskju vilja hava annað enn bíligar bústaðir, skúla og barnagarðar. Ungar barnafamiljur hava brúk fyri, at umstøðurnar hjá børnum og ungum eru góðar, at spælipláss eru til børnini, at stað er, har tey ungu kunnu hittast, práta og skapa nakað saman, at hugsað verður um, at børn og ung hava brúk fyri meira enn sunnudagskúla og fótbólti. Alt gott um tað.
At vit vaksnu hava ymiskt at fara til sum td. eitt nútímans bókasavn. At vit hava brúk fyri einum opnum, demokratiskum umhvørvi, har tað er lætt at fáa kunning um tað, sum fer fram, td. við einari væl virkandi heimasíðu ella nakað so einføldum sum møguleika fyri at fáa tíð hjá lækna heldur enn at brúka ein heilan arbeiðsdag heima í bíðirúminum.
Og sjálvandi eiga vit at bjóða øllum vælkomnum í kommununa, føroyingum sum útlendingum, øll eiga at fáa kunning um, hvat hetta er fyri eitt stað, tey eru komin til.
Sitandi kommunustýri hevur víst frísinni og nýhugsan, tá farið var undir at gera nýggja hitaskipan til skúlan. Vit eiga at halda fram og kanna møguleikar fyri at útbyggja hetta, umframt at vit sjálvandi eiga at taka hetta so mikið nógv í álvara, at vit av sonnum kunnu kallast ein grøn kommuna. Nýggj skipan fyri innsavning av ruski, har skilt verður millum papp, glas og battaríir, fleiri busssteðgistøð, so tað verður meira natúrligt at brúka kollektiva ferðslu, so sleppast kann undan at gerast undirklæðavát av túrinum av Blindtarminum og út á Toft.
Haraftrat skulu vit gevast at hugsa soleiðis, at vit missa alt frá mótahandlum, til posthús og bankar yvir um Vatn. Í staðin skulu vit hugsa og arbeiða fyri júst tí øvuta. Nevnliga alt tað vit hava at bjóða Vága kommunu, td. eitt ídnaðarøki, har allur ídnaður í oynni kann verða samlaður, eitt væl virkandi kampingpláss niðri á flúgvarabedingini, sum báðar kommunurnar kunnu vera felags um, ella at vit fara í veruligar samráðingar við Vága kommunu um at bjóða okkara ungu í framhaldsdeildini eitt gott og spennandi skúlatilboð.
Í nýggju bókini Exit Føroyar, sigur ein av rithøvundunum, at vit í grundini eiga at lata hornorkestur spæla, hvørja ferð eitt nýtt fólk flytur til Føroyar. Har eru vit so heppin, at vit jú eiga eitt hornorkestur. Nú geldur bara um at fáa fólk at støðast og helst at fáa fleiri at seta búgv her. So kann Sørvágs Tónleikarfelag spæla av gleði hvørji jól, so hvørt vit fjølgast í kommununi.
Vit bæði skulu, kunnu og mugu hugsa nýtt, skal bygdin standa seg.
So halda tit, at hetta, sum eg havi sagt, er á góðari leið, so setið ein kross við meg á lista B á valinum týsdagin.


text:
Árni Gregersen, ting.fo 25.08.2017 (13:18)
Samtykt at víkja frá tíðarfreist
Løgtingið hevur júst á tingfundi samtykt at víkja frá tíðarfreistini í samband við at játta meira pening til havrannsóknarskip.
Seks tingfólk bóðu tingið taka støðu til, at hetta var gjørt. Fyri at tað kann lata seg gjera, so skulu 20 tingfólk atkvøða fyri og í dag atkvøddu 22 fyri at víkja frá tíðarfreistini.
Onkur andstøðufólk vildu hava at vita um tingfundur er mánadagin, men tað svaraði formaðurin ikki uppá. Bárður Nielsen, formaður í Sambandsflokkinum, helt ikki, at neyðugt var at víkja frá tíðarfreistini um tingfundur kortini verður mánadagin.
Uppskotið um at víkja frá øllum tíðarfreistum var altso samtykt
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Tað er nú næstan ein mánaði síðan eg skrivaði nakað her á síðuni, tá skrivaði eg um hvussu umráðandi tað er at brúka tíð saman við børnunum, tí áðrenn tú veitst av er tað ov seint. Jú, tíðin gongur skjótt, og er tað nokk okkurt í tí, at jú eldri tú verður sýnist tíðin at ganga enn skjótari.
Nå, men tað gongur einki serligt við renningini hjá mær, eg havi ikki rættuliga fingið gongd aftur á renningina. Í dag vitjaði eg Klæmint á Havnar Fyrioterapi fyri 5. ferð. Eg vil siga at tað gongur framá, um enn seint, lyskutrupuleikar kunnu taka langa tíð. Klæmint hevur givið mær nakra venjingar eg skal gera dagliga, og so royni eg at renna 3 ferðir um vikuna. Pínan er at kalla burtur, men á morguntúrinum (til gongu) niðan á Háls í gjár billaði eg mær inn at eg merkti okkurt. Vónandi bert innbildningar.
Nú ætli eg mær at venja miðvíst, men varliga, máli er at kunna luttaka á Ólavsøku, við einari tíð undir 20 min. Ólavsøkurenningin er 5 km.
Niðanfyri nakrar myndir frá morguntúrinum niðan á Háls


text:
San Marino
Lýðveldið San Marino (alment navn: Repubblica di San Marino) er eitt lítið landfast land í Italia. San Marino hevur bara mark við Italia. San Marino er fjallaland og elsta lýðveldi í heiminum. Høvuðsmálið er italskt. Hetta lítla fjallalandið, nakað norðarlaga í Italia, er minsta lýðveldi í Evropa. Tað er eisini av minstu londum. Í vídd er San Marino bara 61 km2.
Tað er eisini ímillum tey elstu, helst grundað um ár 900. Í miðøld var Italia býtt sundur í rík, valdmikil býarríki, sum Florens og Venesia. Hesi ríki vórðu, sum tíðin leið, limað inn í onnur, størri landøki, men San Marino megnaði at hava sjálvræði sítt. Á italienska meginlandinum eru tvey smá ríki, Vatikanríkið og San Marino.
Hóast landið er av smæstu londum, hevur tað fótbóltslandslið, sum er við í undankappingunum til HM og EM í fótbólti.
Náttúrutilgeingið er lítið í San Marino, og blómandi ferðavinnan er størsta inntøkukelda landsins. Miðaldarborgin Rocca er t.d. sum tikin úr einum ævintýri.
Londini, sum ikki eru limir í ES, men hava beinleiðis tollsamgongu við ES, eru Mann, Ermarsundsoyggjar, Andorra og San Marino.
Ávisingar úteftir[rætta | rætta wikitekst]
- SanMarinoSite.com (enskt, italskt)
- VisitSanMarino.com (enskt, italskt)


text:
20. desember 2017Nr. 168
Løgtingslóg um broyting í løgtingslóg um P/F Visit Faroe Islands
(Ferðavinnumenning og nýggj stuðulsskipan)
Samsvarandi samtykt Løgtingsins staðfestir og kunnger løgmaður hesa løgtingslóg:
§ 1
Í løgtingslóg nr. 62 frá 15. mai 2014 um P/F Visit Faroe Islands verða gjørdar hesar broytingar:
1. Í § 2, stk. 1 verður aftan á “samskipa” sett: “, menna”.
2. § 7 verður orðað soleiðis:
“§ 7. P/F Visit Faroe Islands kann í samstarvi við kommunur, kunningarstovur og privat seta í verk menningarátøk í ferðavinnuni.
Stk. 2. Landsstýrismaðurin kann eftir umsókn veita menningarverkætlanum í ferðavinnuni fíggjarligan stuðul.
Stk. 3. Landsstýrismaðurin kann lata P/F Visit Faroe Islands umsita stuðulsskipanina.
Stk. 4. Landsstýrismaðurin kann áseta nærri reglur um stuðul sbrt. stk. 1 og 2.”
§ 2
Henda løgtingslóg kemur í gildi dagin eftir, at hon er kunngjørd.
Í Tinganesi, 20. desember 2017
Aksel V. Johannesen (sign.)
løgmaður
Lm. nr. 64/2017


text:
Skúlastýrisval
Fjórða hvørt ár verða foreldraumboð vald í skúlastýrið fyri hvønn fólkaskúla. Hetta valið fer fram samstundis, sum val er til allar føroyskar kommunur.
Valrætt og valbæri til skúlastýrisval hevur hvør tann, ið hevur foreldramyndugleikan yvir barni, sum er skrivað inn í skúlan, sbrt. § 50, stk. 2, nr. 2 í lógini.
Tað er borgaraskylda at lata seg velja sum foreldraumboð. Hetta er galdandi fyri tey, sum hava foreldramyndugleika yvir barni/børnum í skúlanum. Tann, sum hevur verið skúlastýrislimur í tvey valskeið, hevur tó ikki skyldu til at lata seg stilla upp. Kommunustýrið kann eftir umbøn sleppa einum valevni undan at koma á vallista, um serlig viðurskifti tala fyri hesum.
Ein vallisti verður gjørdur við teimum, sum í næmingayvirliti skúlans eru skrásett sum foreldur at næmingunum. Vallistin skal verða gjørdur í seinasta lagi tríggjar vikur undan valdegnum og skal liggja frammi í skrivstovu skúlans ella kommunuskrivstovuni í 14 dagar.
Fólk, sum ikki eru á vallistanum, og sum hava valrætt og valbæri, skulu venda sær til formannin í valnevndini í seinasta lagi sjey dagar undan valinum við undirskrivaðari váttan fyri at koma á vallistan.
Boðað verður til uppstillingarfund í seinasta lagi 14 dagar undan valdegnum, har greitt verður frá, hvørjar reglur eru galdandi á valinum og har onnur viðurskifti, sum hava týdning í hesum sambandi, verða umrødd. Eftir fundin hava tey, sum møtt eru, høvi til at hava uppstillingarfund og lata inn uppstillingarlistar. Á hvørjum uppstillingarlista kunnu vera í mesta lagi tvífalt so nógv valevni, sum skulu veljast.
Á uppstillingarlistunum skulu í minsta lagi vera eins nógvir stillarar, sum talið á uppstillaðum valevnum. Ein stillari skal vera tilskilaður á listanum sum ábyrgdarhavandi. Eingin kann vera stillari á meira enn einum uppstillingarlista og heldur ikki stillari á einum uppstillingarlista, sum viðkomandi sjálvur er uppstillaður á. Ábyrgdarhavandi stillari skal geva teimum uppstillaðu valevnunum á listanum boð um, at tey eru á listanum.
Valnevndin ger ein valevnislista við øllum teimum góðkendu valevnunum. Hesi verða sett upp í bókstavarøð uttan listafrámerki. Við støði í valevnislistanum verða valevnini skipað í bókstavarøð á atkvøðuseðlinum. Valnevndin tekur støðu til, hvussu atkvøðuseðilin skal verða.
Á valstøðunum skulu vera yvirlit yvir valevnini. Somuleiðis skal vera uppsligin ein vegleiðing fyri veljararnar, sum skal innihalda tær greinir í hesi kunngerð, sum mestan týdning hava fyri sjálvt valið.
Veljarar, sum ynskja at atkvøða, eiga at møta upp á valstaðnum. Valnevndin kann krevja samleikaprógv, áðrenn veljarin fær atkvøðuseðilin. Tá veljarin hevur fingið atkvøðuseðilin, verður navnið strikað á vallistanum, og viðkomandi undirskrivar váttan um foreldramyndugleika.
Valt verður á tann hátt, at veljarin setir ein kross fyri einum valevni.
Atkvøðugreiðslan er loynilig. Valhølið skal vera opið í minsta lagi seks tímar. Ein partur av tíðini skal verða uttan fyri vanliga arbeiðstíð. Valhølini eiga ikki at verða afturlatin, tá veljarar eru á veg inn í hølini. Fer valið fram í somu hølum sum kommunuvalið, skal møguleiki verða fyri at greiða atkvøðu innan somu tíðarkarmar sum á kommunuvalinum.
Veljarar, sum ikki kunnu møta á valdegnum, kunnu við at venda sær til formannin í valnevndini atkvøða við brævatkvøðu í seinasta lagi kl. 18 dagin fyri valdagin.
So skjótt sum atkvøðugreiðslan er av, verður talt upp. Uppteljingin er almenn.
Sessirnir verða lutaðir millum valevnini eftir persónliga atkvøðutalinum. Valevnini verða vald í mun til, hvussu nógvar persónligar atkvøður tey fáa. Um tvey valevni hava fingið eins nógvar atkvøður, verður lutakast um sessin. Tey valevni, sum ikki verða vald, eru tiltaksumboð. Persónligu atkvøðutølini avgera í hvørji røð, tiltakslimirnir eru valdir.
Valnevndin boðar nývaldu foreldraumboðunum og tiltaksumboðunum frá valinum, og samstundis verður valúrslitið sent kommunustýrinum, sum almannakunnger valúrslitið.
Meiri er at lesa um skúlastýrini og virksemi teirra her.


text:
Lærugreinin hevur sjey kjarnaøki, umframt uppskot til hugdýpingarevni. Tey eru at meta sum tað, sum í minsta lagi krevst at vera gjøgnumgingið og lært fyri at røkka nevndu stigum frá 10. flokki í fólkaskúlanum til A-stig í miðnámsskúla. Økini umskarast og virka fyri ein stóran part saman í undirvísingini. Evnini í kjarnaøkjunum kunnu verða vektaði ymiskt. Kjarnaøkini eru:
Alisfrøðin í náttúruvísindaligu heimsmyndini
Orka
El-læra
Bylgjur
Kvantufysikkur
Mekanikkur
Alisfrøðin í 21. øld
Eitt evni undir hesum kjarnaøki verður fráboðað og lýst fyri næmingunum framman undan 3. skúlaársbyrjan.


text:
Í hesum døgum luttekur Runavíkar havn á altjóða ferðskipastevnuni Seatrade Europe í Hamburg, sum er størsta ferðaskipastevna i EVROPA. Runavíkar havn luttekur á føroyska básinum saman við umboðum frá Faroe Ship, MB Tours, Klaksvíkar havn og Tórshavnar havn. Fyri Runavíkar havn luttaka Magnus Rasmussen, borgarstjóri, og Rannvá Troest. Messan varar í tríggjar dagar, frá 27 - 29 september. Fleiri enn 250 útstillarar frá 50 ymiskum tjóðum luttaka á messuni umframt ein ørgrynna av vitjandi. Ferðalagið verður aftur í Føroyum hóskvøldið.
27.09.2011
Runavíkar havn á Sea Trade Europe í Hamburg
- Faroexpo verður 24. – 26. oktober
- Borað og sprongt við tunnilsmunnan á Rókini
- Stíggjur 25 ár
- Drekkivatnið á Skála reint aftur
- 80-100 búeindir í 2019-2020
- Bakteriur í drekkivatninum á Skála
- Broyttar upplatingartíðir á ruskplássunum
- Tíðindi frá cruise-messu í Lissabon
- Spreinging á Rókini 20/9-18
- Býarskái í november – Runavíkin spílar seg út!
- Kvøldskúlaskráin 2018-2019
- Leiðari til Nes Sóknar Musikkskúla
- Kunngerð um broyting av Byggisamtyktini og Býarplaninum fyri Runavíkar Kommunu
- Drekkivatnið á Skála reint aftur
- Saman rudda vit Føroyar – uppá ein dag!
- Bakteriur í drekkivatninum á Skála
- Runavíkar kommuna svarar Kommunufelagnum um eldraøkið
- Burðardyggur fíggjarkarmur fyri 2019
- Mín fantastiska skilsmissa í Løkshøll leygarkvøldið
- Venjingarnar fyri 67 ár og eldri byrjar aftur


text:
Kelda: danskenergi.dk
Lars Aagaard, stjóri í Dansk Energi fegnast. Hetta vísir, at grøna orkuskiftið er væl ávegis, sigur hann:
– Men tað merkir eisini, at vit hava latið upp eitt nýtt kapittul í orkuskiftinum og tað er minst líka týdningarmikið at hyggja eftir, hvussu vit best brúka grøna orkutilfeingið og at vit fáa eina bíliga og javna elframleiðslu. El skal nevniliga koma í staðin fyri bensin, olju og gass, sigur Lars Aagaard.
Sjálvt um vindmyllur veita ein vaksandi part av donsku elframleiðsluni, merkir tað ikki at talið á vindmyllum veksur. Tvørturímóti eru tað um 20% færri vindmyllur nú enn í 2001, tá talið á vindmyllum setti met.
Les alla greinina her


text:
Norðoya Sparikassi havt eftirlitsvitjan av Fíggjareftirlitinum
Á eftirlitsvitjan í februar staðfesti Fíggjareftirlitið, at sparikassin skal niðurskriva høvuðssætið við 2,7 mió. kr. umframt betra um mannagongdir og stýring á kredittøkinum.
Fíggjareftirlitið
var í februar í ár á regluligari eftirlitsvitjan í Norðoya Sparikassa. Nú er
frágreiðingin frá vitjanini kunngjørd, og sparikassin tekur viðmerkingarnar til
eftirtektar.
Fíggjareftirlitið
staðfesti, at sparikassin sum SIFI-peningastovnur verður álagdur strangari krøv
til váðastýring og kapital enn aðrir peningastovnar av somu stødd. Hetta
áleggur sparikassanum eisini at seta fleiri undirnevndir og hava greiðan
funktiónsskilnað á øllum økjum. Sparikassin tekur neyðug stig til at betra um
hesi viðurskifti.
Sparikassin
fekk eisini boð um at niðurskriva fastar ognir við 3,2 mió. kr., harav
høvuðsbygningin í Klaksvík við 2,7 mió. kr. Harumframt skulu útlán niðurskrivast
við 1,8 mió. kr. Tilsamans er talan um niðurskrivingar uppá 5 mió. kr., sum eru
tiknar við í roknskapin fyri 1. ársfjórðing 2018.
Eftirlitsvitjanin
hesaferð var skipað nakað øðrvísi í mun til seinastu eftirlitsvitjan. Umframt
at gera eina vanliga váðameting var stórur dentur lagdur á tann
fyrisitingarliga partin. Millum annað varð hugt eftir, hvussu farið verður fram,
tá nýggj lán verða veitt. Niðurstøðan av hesi gjøgnumgongd var, at sparikassin
skal betra um mannagongdir og tryggja, at stýringin av kredittøkinum er
nøktandi.
Frágreiðingin
frá Fíggjareftirlitinum kann lesast á heimasíðu sparikassans www.ns.fo og hjá
Fíggjareftirlitinum www.ftnet.dk.
NORÐOYA SPARIKASSI
Marner
Mortensen
stjóri


text:
Nýggjastu tíðindi
Summarfrítíðin á dagstovnaøkinum
Dagstovnarnir í Klaksvíkar kommunu hava summarfrí vikurnar 29, 30 og 31. Her ber til at kunna seg nærri.
Summarfrítíðin hjá dagstovnunum fevnir um vikurnar 29, 30 og 31 í ár, men eins og undanfarin ár verður summaransing skipað á einum av stovnunum.
Foreldur við børnum í dagstovnum fáa í næstum bræv við heim um summarfrítíðina hjá dagstovnunum, sum í ár er frá 16. juli til 6. august. Í hesum tíðarskeiðnum verður skipað summaransing á einum av stovnunum, og hetta verður skipað millum foreldrini og stovnin hjá barninum.
Kunningin um summarfrítíðina hjá dagstovnunum kann takast niður her: summarfrítíð 2018.
Nýtt í kommununi
Klaksvík í fokus endaði hóskvøldið við einum braki í nýumvælda Spinnarínum. Les meira »
Fitt av fólki vóru við, tá Skúlatrøð og ítróttarøkið vóru í fokus mikukvøldið. Les meira »
”Virkin eldri” er vorðið eitt afturvendandi og vælkent hugtak, og sæst tað aftur í býarmyndini, at fólkapensjónistar í Norðoyggjum… Les meira »


text:
At biðja frí
Klaksvík tann 11. september 2018
Góðu foreldur!
Ein áheitan viðvíkjandi frítøku av næmingum í skúlatíð.
Alsamt fleiri foreldur biðja frí til síni børn í samband við uttanlandsferðir og tílíkt. Hetta ávirkar sjálvandi undirvísingina hjá barninum eins og hjá hinum næmingunum í flokkinum.
Vit vilja tí vinaliga heita á tykkum foreldur um ikki at leggja uttanlandsferðir og annað í skúlatíðini hjá børnunum.
Vinaliga
Vegna skúlan Vegna skúlastýrið
Vagn Foldbo, skúlastjóri Mildrid á Lógv, forkvinna


text:
Sverri Egholm
21.01.2017 - 23:16
Tíðindi > Uttanlands > Politikkur
Í fleiri enn 600 býum kring allan heim vóru tað í dag mótmælisgongur móti nýggja amerikanska forsetanum, Donald Trump.
Í Washington var ein hálv millión møtt upp til sokallaða “Womans Match“, sum tó ikki bara var meint til kvinnur, men til allir samfelagsbólkar. Fólk mótmæltu, eftir at bæði kvinnur, homoseksuell, tilflytarar, muslimar og aðrir bólkar hava fólk seg stoyttan undir valdystinum.
-Fólk um allan heim eru skelkað av tí, sum Trump stendur fyri. Hamn stendur einum ótríðarhóskandi áskoðan um kvinnur og minnilutabólkar. Allir bólkarnir, sum hava stríðst fyri teirra rættindum tey seinnu árini, sigur Mette Nøhr Claushøj, lektari í amerikonskum politikki á universtitetinum í Keypmannahavn.
At so nógv velja at mótmæla er so stórt, at tað fer í søgubøkurnar, sigur hon við dr.dk.
Kend nøvn sum sangarinnan Cher, sjónleikarinnan Scarlett Johanson og filmsleikstjórin Michael Moore vóru eisini tilstaðar. Madonna, Alicia Keys og Katy Perry, sum eisini stuðlaðu Hillary Clintron til valið í fjør, framførdu á mótmælisgonguni.
Mynd: EPA
Mynd: EPA
Mynd: EPA
Mynd: EPA
Mynd: EPA
Mynd: EPA


text:
First Round [Mar 10] FS Vágar 8-1 NÍF [Sjurdur Ellefsen (4), Andre Johansen, Jogvan Holm, Gisli Sveinbjornsson, Jovan Panic; Trondur Kollsker] [Mar 11] TB 2-0 B68 [Dan Mortensen, Kaj Roest] Undri 3-2 MB [aet] [Leivur Simonsen (2), Paetur Jacobsen; Brynjolvur Nielsen, Otto Jacobsen] LÍF 3-0 Fram [Solvi Vatnhamar (2), Hjartvard Hansen] Second Round [Mar 17] Skála 1-0 FS Vágar [Alexandur Johansen 18] TB 4-0 SÍ [Bergleif Solsker, Kaj Roest (2), Allan Poulsen] B36 1-3 AB [Ove Nysted 36; Hendrik Rubeksen 55, Frodi Clementsen 59, Suni Fridi Barba 84] NSÍ 1-2 HB [aet] [Jonhard Frederiksberg 83; Rogvi Jacobsen 87, Jakup a Borg 107] ÍF 11-1 Undri [Vincent Jacobsen (5), Atli Petersen (4), Hogni Zachariassen, Amin Fallah; Leivur Simonsen] [Mar 21] EB/Streymur 4-1 B71 [Marni Djurhuus 26, Hans Pauli Samuelsen 65, Hanus Eliasen 70, Sorin Anghel 87; Clayton Soares 90] [Mar 24] LÍF 1-3 VB/Sumba [Hjartvard Hansen; Dan Djurhuus, Birgir Jorgensen, John Poulsen] [Apr 25] GÍ 1-4 KÍ [Jonreid Dalhein; Simun Joensen, Paul Clapson, Gunnar Nielsen, Harley Bertholdsen] Quarterfinals [May 17] EB/Streymur 4-4 ÍF [aet, 5-4 pen] [Ronny Samuelsen 4, 36, 115pen Hanus Eliasen 40; Elvan Taser 21, 68, Nenad Saric 80, Hogni Zachariassen 100] HB 4-0 AB [Tor-Ingar Akselsen 2, 44, Milan Kulic 37, Rokur av Flotum Jespersen 83] KÍ 0-0 Skála [aet, 5-6 pen] VB/Sumba 3-1 TB [Aco Pandurovic 54, Birgir Jorgensen 90, Jon Krossla Poulsen 90+2; Oli Johannesen 83] Semifinals First Legs [Jun 13] HB 3-1 VB/Sumba [Milan Kuljic 65, Christian Hogni Jacobsen 68, Olavur S. i Olavsstovu 74; Birgir Jorgensen 31] Skála 0-2 EB/Streymur [Ronnie Samuelsen 52, Hanus Eliasen 70] Second Legs [Jul 11] VB/Sumba 0-1 HB [Olivur S. i Olavsstovu 90+3] EB/Streymur 1-0 Skála [Bardur Olsen 82] Final [Aug 15, Tórshavn] EB/Streymur 4-3 HB [Sorin Anghel 3pen, Hans Pauli Samuelsen 6, Arnbjorn Theodor Hansen 21, Karoly Potemkin 79; Pall Mohr Joensen 77, Rogvi Jacobsen 80, Vagnur Mohr Mortensen 85] EB/Streymur: Rene Torgard, Bardur Olsen, Marni Djurhuus, Egil a Bo, John Heri Dam, Hans Pauli Samuelsen, Simun Eliasen, Ronnie Samuelsen (Gert Age Hansen 00), Hanus Eliasen, Arnbjorn Theodor Hansen (Karoli Potemkin 00), Sorin Anghel (Rafal Kwiecinski 00). HB: Trondur Vatnhamar, Mortan ur Horg (Pall Mohr Joensen 30), Rasmus Nolsoe (Vagnur Mohr Mortensen 30), Hans a Lag, Poul Thomas Dam, Rokur av Flotum Jespersen, Kari Nielsen, Milan Kuljic (Olavur S. i Olavsstovu 65), Jakup a Borg, Andrew av Flotum, Rogvi Jacobsen. Referee: Eiler Rasmussen Super Cup 2007 (Lions Cup) Champions: NSÍ Cup Winners: EB/Streymur [Torshavn, Mar 8] NSÍ 4-0 EB/Streymur [Jonhard Frederiksberg 56, Oli Hansen 66, Ossur Dalbud 76, Sjurdur Jacobsen 80] NSÍ: Thordur Thomsen, Aco Pandurovic, Oli Hansen, Milan Pejcic (Sjurdur Jacobsen 69), Nenad Stankovic, Johan T. Davidsen, Dejan Sgojkovic (Andy Olsen 69), Hjalgrim Elttor, Einar Hansen, Bogi Lokin (Jan Martin Mortensen 69), Jonhard Frederiksberg (Ossur Hansen 69). Coach: Johan Nielsen. EB/Streymur: Rene Torgard, Bardur Olsen, Leif Niclasen, Egil a Bo, Marni Djurhuus, Mikkjal Thomasen, Hogni Zachariassen, Hans Pauli Samuelsen (Danjal Davidsen 79), Hanus Eliasen (Levi Hansen 46), Sorin Anghel (Frodi Clementsen 66), Arnbjorn T. Hansen (Brian Olsen 79). Coach: Sigfridur Clementsen. Referee: Lars Muller Red card: Mikkjal Thomasen 45
2006.
list of champions.
list of final tables.
list of cup winners.
list of super cup winners.
list of topscorers.
Prepared and maintained by Denis Polsinelli for the Rec.Sport.Soccer Statistics Foundation
Author: Denis Polsinelli
(denis.polsinelli@libertysurf.fr)
Last updated: 14 Mar 2008
(C) Copyright Denis Polsinelli and RSSSF 2007/08
You are free to copy this document in whole or part provided that proper acknowledgement is given to the author. All rights reserved.


text:
Tað veit denn, er tað longu 3.sunnudagur í advent??? Eg skilji ikki hvar tíðin fer. Hon flýgur av stað! Og tað kann bara verða tekin uppá at eg eri við at blíva gomul. Tí fyri nøkrum árum síðani var desembur mánaðin soo langur at koma í gjøgnum. Tað var so leingi at bíða til jólaaftan. Brádliga eru tað minni enn tvær vikur. Altso hetta er ein deiligt tíð (minus at okkara royndir liggja beint uppundir og beint aftaná jól).
Hetta mugu vera fyrstu jólini har eg sjálv ongan kalendari havi haft. Ongan sjokulátakalendara, ongan pakkakalendara og onga adventsgávu. (Adventsgávuna royndu eg og sjeikurin 1. sunnudag í advent, men tað bleiv niðurlagt). Gott er.. Eg kenni meg gleða sjálvt uttan kalendara, wuhuuuu! Tað má vera eitt gott tekin!
Náááh, men nú eru tit nakað spentar! Altso eg eri fullkomiliga ovfarin av stóru undirtøkuna hesa vikuna. Yvir 400 hava luttikið í kappingini um vøkru oyraringarnar frá Ragnhild Dam Jewellery. Túsund, túsund takk! Vit høvdu so sanniliga ynskt at tit allar kundu fingið hvør sítt par, men tað veit denn, den går ikke.
Vit hava funnið ein hepnan vinnara og sum altíð er tað fullkomiliga tilvildarligt hvør vinnarin er, tí eg brúki nemliga eina heimasíðu sum trekkur lut fyri meg.
Vinnarin hesuferð bleeeeeeiv… ihhh spennnandi!
Sheila Lið Joensen! 😍
Hjartaliga tillukku við vinninginum Sheila. Tú kanst seta teg í samband við SukurSøtt fyri at hoyra nærri um hvussu tú fært fatur í vinninginum. Vónandi verður tú glað fyri oyraringarnar frá Ragnhild Dam Jewellery.
Til restina av okkum, sum eisini ynskja okkum hesar vøkru oyraringarnar, men sum ikki vóru líka hepnar sum Sheila í dag, so vita vit at teir kunnu keypast í Østrøm og privat frá Ragnhild Dam.
Í komandi viku verður seinasta kappingin í Adventskalendarinum hjá SukurSøtt, og eg kann lova so mikið at vit enda við einum ordans braki.
Vónandi fáa tit ein framhaldandi góðan sunnudag.
M&K


text:
Vitja Setrið í Öström mentanarnáttina
Mentanarnáttina, fríggjakvøldið 2. juni, verður Setrið at hitta í Fabrikkini hjá Öström á aðru hædd frá kl. 19.00 til 23.00. Skráin er fjølbroytt við framløgum, framsýning, filmi, tónleiki og sjálvsagt onkrum at leska seg við.
M.a. eru sera áhugaverdar og fjølbroyttar framløgur um spennandi granskingarevni at hoyra (eitt sindur sum TED-talks, um fólk kenna tað). Setrið hevur m.a. fingið vitjan av granskara úr Orknoyggjunum, sum fer at hava framløgu um tær serligu útbúgvingarligu og starvsligu avbjóðingarnar, ið fólk hava, sum koma úr smáum oyggjasamfeløgum.
Harumframt eru básar, har til ber at fáa eitt prát við deildirnar og livandi tónleikur, umframt framsýning um søgu Setursins.
Øll eru hjartaliga vælkomin. Setrið bjóðar vaflur við róma og súltutoyi og kaffi, te og vatn.
SKRÁ
19.00: Dyrnar lata upp fyri almenninginum
19.15: Elin Brimheim Heinesen, lestrarskrivstovuleiðari, býður vælkomin
19.30: Filmur frá 2016 um Setrið (11 min.)
19.45: Lesandi greiða frá
20.00 – 21.20: Framløgur à 10-12 minuttir:
20.00: "Kongaríki í samstarvsloysi"
Erla Olsen, Námsvísindadeildin
20.20: "Útbúgvingar innan orku á Setrinum"
Bárður A. Niclasen, Náttúruvísindadeildin
20.40: "Hvar fer føroyski sjófuglurin um veturin"
Jóhannis Danielsen, Náttúruvísindadeildin
21.00: "Siðaarvur á Setrinum, ábyrgd og avbjóðing"
Tóta Árnadóttir, Føroyamálsdeildin
21.20: Tónleikur við Kára Sverrasyni og Hans Jacob Kollslíð
21.40-23.00: Framløgur à 10-12 minuttir:
21.40: "Career development in island communities – an Orkney and Shetland perspective" (fyrilesturin er á enskum)
Rosie Alexander, University of the Higlands and Islands, Orkney Dep.
22.00: "Closing the door on Colitis Ulcerosa" (bruni í langanum/tjúkktarminum) (fyrilesturin er á enskum)
Amanda Gratton Vang, Sjúkrarøktarfrøðideildin
22.20: "Grind sum vinnuvegur"
Erling Isholm, Søgu- og samfelagsdeildin
22.40: "Hvønn týdning hevur fótbóltur fyri heilsustøðuna hjá fólki við prediabetes"
May–Britt Skoradal, Sjúkrarøktarfrøðideildin
23.00: Endi
Kunning um skránna er eisini at finna á Facebook HER og á plakat uttanfyri Öström.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Kvinnudagurin varð hildin í Norðurlandahúsinum hetta árið. Á skránni var mangt ymiskt, millum annað skipaði Amnesty International fyri eini framsýning um pakistanskar kvinnur, Heiðrún og Alvi spældu violin og gittar, skipað var eisini fyri pallborðskjaki um fosturtøku. Luttakararnir í pallborðinum vóru Marjun Lómaklett prestur, Durita Tausen búskaparfrøðingur, Turið Holm gynækologur, Jóhanna Arge løgfrøðingur og Anna Debes Hentze sálarfrøðingur. Elin Winther Poulsen var orðstýrari. Um kvøldið var sjónleikur á skránni: Ibsens kvinner.
Hetta árið varð eisini skipað fyri forkunnugari framsýning við Undangongukvinnunum. Henda framsýning fór at ferðast kring landið, og var millum annað á fleiri fólkaskúlum:
UNDANGONGUKVINNURNAR
Í ár eru 100 ár liðin, síðan kvinnur í Føroyum fingu valrætt.
Áðrenn tað vóru tað bert menn, ið sluppu at velja, hvør skuldi ráða her á landi.
Tað bar heldur ikki til at velja eina kvinnu, bert menn vóru valbærir.
Kvinnurnar, tit síggja her, hava allar á teirra hátt virkað fyri, at kvinnur í Føroyum skuldu hava sama virði og møguleikar sum menn í Føroyum.
Ein teirra gav út eitt blað, Oyggjarnar, har hon skrivaði um politikk. Hetta var óhoyrt tá á døgum, ikki bert at hon sum kvinna fór undir at geva blað út, men at hon so eisini dittaði sær at skriva um politikk!
Í blaðnum skrivaði hon eisini um, hvussu konur í Danmark stríddust fyri teirra rættindum.
Í dag er tað ikki óvanligt, at kvinnur fáast við journalistikk, navnframar kvinnur, ið hava hetta starv, eru t.d. Brynhild Thomsen á Dimmalætting, Sigrún Brend í Kringvarpinum, Katrin Petersen freelance og stjórin fyri størstu almennu fyritøkuni, Kringvarpi Føroya, er ein kvinna, Annika M. Jacobsen.
Í dag halda vit ikki, at tað er løgið, at konur sleppa at velja, tá tað er val, men enn halda nøkur, at kvinnur kunnu velja, men áttu ikki at sloppið at verið valdar sjálvar. Tí kvinnur hava onki at gera í politikki!
Hugsa tær til, hvussu heimurin hevði sæð út, um kvinnur ikki kundu verið valdar. Hugsa um Hillary Clinton, Madeleine Albright, Maritu Petersen, Gro Harlem Brundtland, Helle Thorning Schmidt, Vígdis Finnbogadóttur, Annitu á Fríðriksmørk, Anniku Olsen og fleiri aðrar.
Vit mugu øll, bæði gentur og dreingir, minnast á, hvør tað er, ið hevur fingið okkum her, vit eru í dag. Tí fáa tit nú tann heiðurin at hava “Undangongukvinnurnar” á vitjan.
Hesar undangongukvinnur er nakrar av okkara slóðarum.
Eigur tú eina mynd frá tiltakinum? So vilja vit fegin fáa eitt avrit. Set teg í samband við Kvinnufelagið á mettustova@olivant.fo.


text:
Elin er 29 ára gomul og úr Leirvík. Hon er útbúgvin multimediadesignari og er bachelor í miðlaframleiðslu og leiðslu.
Seinasta árið hevur Elin starvast í lýsingafyritøkuni Krea, og hon hevur eisini starvsroyndir frá Sosialinum og Ekstra Blaðnum.
- Vit eru glað fyri at fáa Elina við í okkara toymi. Hon er bæði dugnalig, kreativ og arbeiðssom og megnar at hava nógvar bóltar í luftini í senn, sigur Lena L. Mohr, stjóri á Sansum.
Elin fer at arbeiða við uppseting av blaðnum Kvinna, umframt øðrum grafiskum uppgávum.
- Sansir eru ein sera spennandi fyritøka við nógvum fjølbroyttum uppgávum. Tað er mín fatan, at við at vera ein partur av Kvinnu, fært tú ávirkan og ábyrgd, samstundis sum tað til tíðir óivað kann vera hektiskt. Hetta dámar mær væl, og eg trívist væl í slíkum arbeiðisumhvørvi, sigur ein spent Elin.


text:
Tað bleiv ikki so spennandi, sum fleiri høvdu vónað og nokk eisini ynskt, tá finalan um Føroyameistaraheitið í Counter Strike var. Liðið MYD vann 3-1 móti S.Y.G og eru Føroyameistarar.
Teir á MYD vunnu sostatt FM-hetið frá favorittunum og FM-vinnarunum frá í fjør.
Byrjað var um hálvgun 19 tíðina í kvøld og liðugt varð ikki fyrr enn nú klokkan nærkast hálvgun ellivu. Fyrsta umfar vann MYD trygt, men síðani kom S.Y.G aftur og vann annað umfar. Spælt var best út av fimm umførum og tvey tey næstu vann MYD. Tað síðsta rættiliga trygt, 16-3.
Sí myndir frá finaluni her


text:
Aftaná fantastisku vígsluna og myndatøkuna við Miriam og Janus, var tíðin komin til veistluna. Áhh eg gleddi meg at síggja allar gestirnar snollaðar í sínum fínasta pussi. Tí um tað er nakað tíðspunkt, har man ordiliga kann pynta seg, so... Continue reading →
(Hesin bloggurin bleiv skrivaður í august, tá eg var heima í føroyum) Seinastu tíðina har eg havi verið í Føroyum, havi eg javnan samskiftað við ymsar fyritøkur, handlar, peningastovnar osf. Hetta hevur í flestu førum verið í samband við ymiskt... Continue reading →
Oyjøssus oyjøssus, er tað nakað eg havi hoyrt giftar konur siga undan brúdleypið, so er tað “Brúka pengar uppá ein góðan fotograf, tí aftaná brúdleypið, eru myndirnar tað einasta tit hava eftir frá degnum”. Eg vil siga at eg eri... Continue reading →
Tað veit den, tað er minni enn ein mánaður síðani eg fór úr Føroyum, og eg leingist so illa heim. Ja, Føroyar og føroyingar eru veruliga nakað heilt serligt. Í øllum tí danska muldrinum, kann eg ofta flenna innan í.... Continue reading →
Tað var í juni mánaði, at eg byrjaði at brúka HAIRPLUS SERUM, og hann náði tú meg! Sum við øllum vørum, var eg eitt sindur ivasom, um tað veruliga fór at rigga. Tær flestu tykkum kenna sikkurt facebook síðuna, NAILS BY BJØRG... Continue reading →
Eg royndi at hyggja beint fram.. Har stóð hann, mítt hjarta, mín kærleiki, mín besti vinur. Tað var fantastiskt at ganga fram ímóti honum, við babba við mína lið og allan kærleikan rundan um okkum. Smílandi andlit, ein hiti og... Continue reading →
Tann eina dagin í vikuni, var eg til arbeiðis í Plint á gongugøtuni. Tað var mánadagur, og har var ikki so sera nógv at gera. So tá vit vóru tvær í handlinum, fekk eg mær eina lítla pausu. Ja eg... Continue reading →
Eg hevði sett telefonina at ringja kl.07. Eg lúgvi ikki… mín fyrsti tanki var “árghh eg tíííími ikki upp!!” hahah… eg trúði at eg fór at flúgva upp úr songini, men nei, ikki ein gongd á brúdleypsdegnum tímdi eg upp.... Continue reading →


text:
Amatørføroyingar og kjaftaslit!
Sum ein útiseti, ið tekur lut í almenna føroyska orðaskiftinum, fær ein mangan viðmerkingar á t.d. Facebook og Messenger. Tað er, sum tað eigur at vera, og tað ger tað at skriva og viðmerkja alt meira áhugavert og avbjóðandi. Men um vit, sum loyva okkum at fara í blekkhúsið, av røttum bara kunnu skírast amatørforoyingar, frítíðarføroyingar ella tjóðskaparnassarar, ella at vit eiga at halda kjaft, tí vit ikki hava bústað ella gjalda skatt í Føroyum, tað veit eg nú ikki reiðiliga!
Tí um so er, so nærka vit okkum onkrum slagi av heimføddari nationalismu, ið sigur at skilagóðar meiningar bara eru galdandi, um tær eru tonktar í Føroyum, innanfyri tólv fjórðinga sjómarkið. Sjálvur plagi eg at svara, at so leingi sum eg eri við til at gjalda fyri blokkin, plus allar aðrar ríkisgoldnar tænastur í Føroyum, so kann eg kanska loyva mær at seta meg við skrivipultin av og á. Men, tað er helst eitt vánaligt argument, tí talufrælsi er uttan mørk, eisini landamørk.
Men eg sigi bara: Guð forbarmi seg fyri føroyingum, um útisetar og danir ikki høvdu sýnt føroyska málinum og føroysku tjóðini áhuga! Tað var, ikki minst, í umhvørvinum kring Rundatorn og Trinitatis-kirkju á gamla Garðinum, at føroyska tjóðskaparkenslan vaknaði. Og meðan føroyingar stríddust ímóti móðurmálinum, stríddust útisetar (Dahl o.a.), og onkur dani eisini (Svend Grundtvig og Gudmund Bruun) fyri føroyska málinum. Fyri nú bara at nevna nøkur.
Tað er ikki heilt tann kolasvarta lygn at siga, at danir nærmast noyddu fríhandilin inn á føroyingar, og at ein danskur kennslumálaráðharri var fyri føroyskum sum skúla- og kirkjumáli, meðan føroyingar av øllum alvi royndu at forða fyri teimum.
Vit illavorðnu amatørføroyingar plaga at siga, at føroyska samvitanin varð borðin í heim kring Rundatorn, Trinitatis og á Garði í Keypmannahavn. Nú eru allar lygnir helst lygnir við modifikatiónum, og flestu sannleikar kanska eisini sannleikar við modifikatiónum. Men, tað er nakað um tað: Føroyar blivu eindurreistar (gitnar) í Keypmannahavn, í Kongens Kiøbenhavn. Heldur ikki kendi jólafundurin í Tinghúsinum sleppur undan sínum ánum í København!
Haldið so kjaft, útisetar! Og gleðilig jól, øll heimabúgvandi um allan heim, uttan mun um tit gjalda skatt í Føroyum ella ei!
Bergur Jacobsen
Bergur Jacobsen er føddur og uppvaksin á Stongunum í Klaksvík. Útbúgvin prestur frá Chichester Theological College, University of Southampton. Hevur verið prestur á Sandi, við donsku Kirkjuna í London, i Ordrup og í Føroysku Kirkjuni í Keypmannahavn. Starvaðist í Útvarpinum í átta ár, og var landstýrismaður fyri Sjálvstýrisflokkin í tvey ár. Bergur hevur ongantíð sæð ein heilan fótbóltsdyst, men spælt í nógvum hornorkestrum. Bergur hevur eisini verið blaðstjóri á Norðlýsinum og á Tingakrossi eitt stutt skifti.
Sólfinn Hansen
Sólfinn Hansen er føddur í 1978 og starvast á Tekniska Skúla í Klaksvík. Hann er upprunaliga úr Klaksvík, nú búsitandi á Kambsdali. Hann er útbúgvin cand.mag. í føroyskum og søgu og B.S.Sc. í stjórnmálafrøði. Hevur síðani 2003 undirvíst á studentaskúla, HF, handilsskúla, tekniskum skúla og á Fróðskaparsetrinum. Sólfinn er limur í Málráðnum.
Bergur Jacobsen
Bergur Jacobsen er føddur og uppvaksin á Stongunum í Klaksvík. Útbúgvin prestur frá Chichester Theological College, University of Southampton. Hevur verið prestur á Sandi, við donsku Kirkjuna í London, i Ordrup og í Føroysku Kirkjuni í Keypmannahavn. Starvaðist í Útvarpinum í átta ár, og var landstýrismaður fyri Sjálvstýrisflokkin í tvey ár. Bergur hevur ongantíð sæð ein heilan fótbóltsdyst, men spælt í nógvum hornorkestrum. Bergur hevur eisini verið blaðstjóri á Norðlýsinum og á Tingakrossi eitt stutt skifti.


text:
sum royndarskipan kann heintast beinleiðis her.04-09-2018
Umbiðið ein royndarlisens , so kunnu tit royna forritið ókeypis í 1 mánað.
Fylgið ávísingina her niðanfyri:
Heinta eyka málpakkar her DK-pakkin (1.2 GB) og UK-pakkan (860 MB)
Tá fílan er heintað, dupultklikkja á fíluna, og forritið verður installerað.
Send eina áheitan um 1 mánaða login-kotu sum teldupost - brúka formin niðast.
Tá tú hevur fingið login-kotuna, koyr forritið, ið nú er á skrivaraborðinum.
Forritið biðir um kotuna, tá tú startar CD-ORÐ fyrstu ferð
Brúkaravegleiðing er undir CD-ORÐ/Frálæra
Um trupult er at heinta alla fíluna, kann tað vera neyðugt at heinta eitt forrit, ið uppafturtekur heintingina, sjálvt um "timeout" hevur verið,
Tað kann heintast her:
Høgraklikk á Leinkið til forritið omanfyri á hesi síðu og vel “Kopier linkadresse”
Tá ORBIT Downloader er installerað og startað, far til Files/Enter new URL to download, innset link við Ctrl+V, so verður fílan heintað øll, sum hon er. Eisini sjálvt um heintingin steðgar, so heldur heintingin áfram, har hon steðgaði.
Vanliga varar heintingin frá vanligum kagara uml. 2 tímar.
Við Orbit Downloader varar heintingin einans uml. 1/3 av tíðini!
Skriva her umsókn tína um eina royndarkotu, so senda vit eina, ið varar 1 mánað.
Royndarkotur kunnu bert brúkast eina ferð. Um tú ynskir at brúka CD-ORÐ aftaná lokna royndartíð, skalt tú leiga CD-ORÐ.
Um tú ynskir at brúka skipanina aftaná royndartíðina, ber til at gera eina leiguavtalu um hetta,
vinaliga send tá ein teldupost á info@hh-support.com um hetta.
Prísur:
Leiguavtala, gjalda fyri 3 ár í senn kr. 3.600,-